title: Proposta għal deċiżjoni tal-Kunsill dwar l-iffirmar tal-Ftehim bejn il-Komunità Ewropea u l-Istati Uniti ta’ l-Amerika li jġedded mill-ġdid il-programm ta’ kooperazzjoni fil-qasam ta’ l-edukazzjoni għolja, l-edukazzjoni vokazzjonali u t-taħriġ # Proposta għal deċiżjoni tal-Kunsill dwar il-konklużjoni tal-Ftehim bejn il-Komunità Ewropea u l-Istati Uniti ta’ l-Amerika li jġedded mill-ġdid il-programm ta’ kooperazzjoni fil-qasam ta’ l-edukazzjoni għolja, l-edukazzjoni vokazzjonali u t-taħriġ

text:
Avviż Legali Importanti

|

52006PC0180(01)

Proposta għal deċiżjoni tal-Kunsill dwar l-iffirmar tal-Ftehim bejn il-Komunità Ewropea u l-Istati Uniti ta’ l-Amerika li jġedded mill-ġdid il-programm ta’ kooperazzjoni fil-qasam ta’ l-edukazzjoni għolja, l-edukazzjoni vokazzjonali u t-taħriġ  /* KUMM/2006/0180 finali */

	[pic] | KUMMISSJONI TAL-KOMUNITAJIET EWROPEJ |Brussel 27.4.2006KUMM(2006) 180 finali2006/0061 (CNS)Proposta għalDEĊIŻJONI TAL-KUNSILLdwar l-iffirmar tal-Ftehim bejn il-Komunità Ewropea u l-Istati Uniti ta’ l-Amerika li jġedded mill-ġdid il-programm ta’ kooperazzjoni fil-qasam ta’ l-edukazzjoni għolja, l-edukazzjoni vokazzjonali u t-taħriġProposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u l-Istati Uniti ta’ l-Amerika li jġedded mill-ġdid il-programm ta’ kooperazzjoni fil-qasam ta’ l-edukazzjoni għolja, l-edukazzjoni vokazzjonali u t-taħriġ(preżentati mill-Kummissjoni)MEMORANDUM TA’ SPJEGAZZJONI1. IL-KUNTEST TAL-PROPOSTAIl-proposta attwali qiegħda fl-isfond doppju ta’ l-aġenda ta’ l-edukazzjoni għolja ta’ l-Unjoni Ewropea u r-relazzjonijet UE/Stati Uniti li jsejħu, rispettivament, biex l-edukazzjoni għolja ssir punt ta’ referenza dinjija għar-rilevanza u l-eċċellenza u għal kooperazzjoni edukattiva aktar wiesgħa.L-edukazzjoni saret parti essenzjali mill-Istrateġija ta’ Liżbona li ssejjaħ għall-edukazzjoni ta’ l-Unjoni Ewropea biex issir referenza dinjija sa l-2010. Dan l-għan jista’ jinkiseb biss billi l-edukazzjoni Ewropea tibqa’ sintonizzata fuq l-iżviluppi fid-dinja u b’mod partikulari billi tikkollabora u tittestja strateġiji u standards bi tqabbil mal-pajjiżi l-aktar żviluppati fid-dinja bħall-Istati Uniti ta’ l-Amerika (minn hawn ’il quddiem ‘l-‘Istati Uniti’).Ir-relazzjonijiet ma’ l-Istati Uniti huma ta’ importanza strateġika għall-UE u l-firxa ta’ applikazzjoni tagħhom qed titwessa’ b’mod kostanti. Il-mexxejja tas- Summit ta’ Dromoland bejn l-UE-Stati Uniti ta’ l-2004 qablu li jfittxu mezzi ta’ kooperazzjoni u l-aħjar prattiki biex jissaħħu t-tkabbir ekonomiku, il-ħolqien tax-xogħol u l-innovazzjoni. Fit-18 ta’ Mejju 2005, il-Kummissjoni adottat komunikazzjoni dwar assoċjazzjoni UE-Stati Uniti[1] aktar b’saħħitha li, konformi ma’ l-istrateġija ta’ Liżbona, identifikat il-kooperazzjoni fil-qasam ta’ l-edukazzjoni u t-taħriġ bħala għodda importanti biex jiġi stimolat l-għerf u d-dinamiżmu innovattiv u sejħet għal tiġdid u tisħiħ tal-ftehim attwali dwar l-Edukazzjoni Għolja u t-Taħriġ Vokazzjonali. Fl-20 ta’ Ġunju 2005 il-Mexxejja tas- Summit ta’ Washington bejn l-UE-Stati Uniti qablu dwar inizjattiva biex tissaħħaħ l-integrazzjoni ekonomika transatlantika u t-tkabbir, din identifikat fil-kooperazzjoni ta’ l-edukazzjoni waħda mill-għodod "biex jiżdiedu s-sinerġiji minn naħa għall-oħra ta’ l-Atlantiku hekk kif l-ekonomiji tagħna jsiru dejjem aktar ibbażati fuq it-tagħrif” u aktar impenjati biex jaħdmu ħalli “jġeddu u jsaħħu l-ftehim Stati Uniti-UE dwar l-Edukazzjoni Għolja u t-Taħriġ Vokazzjonali, li jinkludi l-programm Fulbright/Unjoni Ewropea, biex jingħata impetu għall-kooperazzjoni fil-qasam ta’ l-edukazzjoni u skambji transatlantiċi bejn iċ-ċittadini tagħna”.Il-ftehim attwali ġie ffinalizzat fis-sena 2000 u ġedded il-programm KE/Stati Uniti għal ħames snin oħra li jiskadu fl-2005. Saret evalwazzjoni esterna minn Ottubru 2004 sa Marzu 2005. L-evalwazzjoni indipendenti kkonkludiet li l-programm huwa għodda b’saħħitha biex jiġu stabbiliti assoċjazzjonijiet u sinerġiji fl-edukazzjoni għolja u t-taħriġ vokazzjonali minn naħa għall-oħra ta’ l-Atlantiku u li dan kien ta’ kontribut biex jitjieb il-ftehim reċiproku u l-kwalità ta’ l-iżvilupp tar-riżorsi umani. Fis-27 ta’ Ġunju 2005 il-Kummissjoni adottat komunikazzjoni fuq ir-riżultati ta’ din l-evalwazzjoni[2].B’konformità mad-direttivi ta’ negozjar fl-Anness tat-Deċiżjoni tal-Kunsill ta’ l-24 ta’ Ottubru 2005 li jawtorizzaw lill-Kummissjoni biex tiftaħ negozjati għal ftehim ġdid ma’ l-Istati Uniti[3], il-Kummissjoni nnegozjat ftehim ġdid ma’ l-Istati Uniti.Il-Kunsill hu mitlub japprova d-deċiżjonijiet dwar l-iffirmar u l-konklużjoni tal-ftehim li jġedded mill-ġdid il-programm ta’ ko-operazzjoni bejn il-Komunità Ewropea u l-Istati Uniti ta’ l-Amerika fil-qasam ta’ l-edukazzjoni għolja u t-taħriġ vokazzjonali għall-perjodu 2006-2013.2. L-OBBJETTIVI TAL-PROPOSTA2.1. Obbjettiv ġeneraliL-obbjettivi ġenerali tal-programm UE/Stati Uniti huma:1.  Il-promozzjoni ta’ ftehim reċiproku bejn il-popli tal-Komunità Ewropea u l-Istati Uniti inklużi għarfien aktar wiesa’ tal-lingwi, il-kulturi u l-istituzzjonijiet tagħhom; kif ukoll,2.  It-titjib fil-kwalità ta’ l-iżvilupp tar-riżorsi umani kemm fil-Komunità Ewropea kif ukoll fl-Istati Uniti, inkluż l-akkwist ta’ abbiltajiet meħtieġa biex tkun iffaċċjata l-isfida ta’ l-ekonomija bbażata fuq it-tagħrif.Il-programm UE/Stati Uniti se jfittex għalhekk li jsaħħaħ reċiprokament il-kwalità ta’ l-edukazzjoni għolja u t-taħriġ vokazzjonali.2.2. Obbjettivi speċifiċiL-obbjettivi speċifiċi tal-programm UE/Stati Uniti huma:3.  t-tisħiħ tal-kollaborazzjoni bejn il-Komunità Ewropea u l-Istati Uniti fl-oqsma ta’ l-edukazzjoni għolja u t-taħriġ vokazzjonali4.  Il-kontribut għall-iżvilupp ta’ istituzzjonijiet għall-edukazzjoni għolja u t-taħriġ vokazzjonali5.  Il-kontribut għall-iżvilupp personali individwali tal-parteċipanti stess u bħala mezz biex jinkisbu l-obbjettivi ġenerali tal-Programm; kif ukoll,6.  Il-kontribut għall-isfidi transatlantiċi bejn l-UE u ċ-ċittadini ta’ l-Istati Uniti.2.3. Obbjettivi operattiviL-obbjettivi operattivi tal-programm UE/Stati Uniti huma:7.  L-appoġġ għall-kollaborazzjoni bejn edukazzjoni għolja u istituzzjonijiet ta’ taħriġ vokazzjonali bil-ħsieb li jmexxu ’l quddiem programmi konġunti ta’ studju u mobbiltà8.  It-titjib fil-kwalità tal-mobbiltà transatlantika ta’ l-istudenti billi jkunu promossi t-trasparenza, l-għarfien reċiproku tal-kwalifiki u l-perjodi ta’ studju u taħriġ, u, fejn adatt, it-trasferiment tal-krediti9.  L-appoġġ għall-kollaborazzjoni bejn organizzazzjonijiet pubbliċi u privati attivi fil-qasam ta’ l-edukazzjoni għolja u taħriġ vokazzjonali bil-ħsieb li jiġu mħeġġa diskussjonijiet u skambju ta’ esperjenza fuq kwestjonijiet politiċi; kif ukoll,10.  L-appoġġ għall-mobbiltà transatlantika bl-għan li jittejjeb il-ftehim reċiproku ta’ kwestjonijiet rilevanti għar-relazzjonijiet UE/Stati Uniti.3. KONSISTENZA MA’ POLITIKI OħRAIl-programm UE/Stati Uniti fl-edukazzjoni għolja u t-taħriġ vokazzjonali jista’ jkun totalment konsistenti u komplementari ma’ dawk ta’ strumenti oħra ta’ l-UE f’dawn l-oqsma, u b’hekk jipprovdi l-possibbiltà li jintlaħqu l-obbjettivi ta’ edukazzjoni ta’ kwalità permezz ta’ kollaborazzjoni bejn l-UE u l-Istati Uniti. Apparti dan, il-programm idaħħal kooperazzjoni transatlantika minn poplu għal poplu li hija nieqsa fi programmi ta’ edukazzjoni u taħriġ vokazzjonali oħrajn ta’ l-UE.Il-programm jikkomplementa wkoll l-attivitajiet tan-netwerk taċ-Ċentri ta’ Eċċellenza ta’ l-UE fl-universitajiet ta’ l-Istati Uniti billi joffri possibbiltajiet addizzjonali għall-iskambji u jħeġġeġ il-kooperazzjoni strutturali bejn l-istituzzjonijiet u organizzazzjonijiet fuq iż-żewġ naħat ta’ l-Atlantiku.B’hekk, il-programm se jikkontribwixxi wkoll għall-isforz diplomatiku pubbliku tal-Kummissjoni fl-Istati Uniti, inklużi l-attivitajiet diplomatiċi pubbliċi tad-Delegazzjonijiet tal-Kummissjoni f’Washington u New York, b’konformità ma’ l-impenn miżjud fl-attivitajiet diplomatiċi pubbliċi b’mod partikulari fir-rigward tal-partners strateġiċi prinċipali ta’ l-UE.4. KONSULTAZZJONIJIET MAL-PARTIJIET INTERESSATI-  Studju ta’ l-2001 dwar il-modalitajiet għall-kooperazzjoni fl-edukazzjoni vokazzjonali u t-taħriġ vokazzjonaliL-istudju mqabbad mill-Kummissjoni kkonferma l-valur tal-kooperazzjoni KE/Stati Uniti fl-edukazzjoni vokazzjonali u fit-taħriġ. L-istituzzjonijiet tat-taħriġ vokazzjonali mhumiex neċessarjament ippreparati biżżejjed għal kooperazzjoni transatlantika, iżda madankollu hemm potenzjal kbir għal arrikkiment komuni permezz ta’ din it-tip ta’ kollaborazzjoni li toffri opportunitajiet ġodda għal mobbiltà transatlantika lill-istudenti, l-imħarrġa u l-istaff li ma jkollhomx aċċess għalihom mod ieħor. L-istudju nnota li meħtieġa żieda sinifikanti fil-baġit biex din il-fergħa ta’ taħriġ vokazzjonali tkun tista’ teżisti flimkien ma’ edukazzjoni għolja.-  Evalwazzjoni esterna temporanjaEvalwazzjoni esterna ġiet iffinalizzata fil-bidu ta’ l-2005. L-evalwazzjoni kkonfermat l-effettività u r-rilevanza tal-programm u li l-programm huwa ta’ benefiċċju għall-istituzzjonijiet, il-fakultajiet u l-istudenti involuti. Il-programm, madankollu, huwa kkunsidrat limitat wisq biex ikollu impatt fuq il-ftehim reċiproku bejn il-popli ta’ l-Unjoni Ewropea u l-Istati Uniti. Filwaqt li l-proġetti huma sostenibbli fil-biċċa l-kbira tagħhom, mhux l-attivitajiet kollha jitkomplew bl-istess mod. L-evalwaturi jissuġġerixxu b’mod partikulari l-introduzzjoni ta’ sistema ta’ għotjiet għal mobbiltà addizzjonali għall-proġetti li jirnexxu. Fis-27 ta’ Ġunju 2005 il-Kummissjoni adottat komunikazzjoni fuq ir-riżultati ta’ din l-evalwazzjoni[4].-Is-seminar ta’ Washington ta’ l-2004 dwar il-futur tal-kooperazzjoni UE/Stati Uniti.Id-diskussjoni ma’ esperti u rappreżentanti governattivi prominenti ta’ l-Istati Uniti u l-UE ġiet organizzata flimkien mad-Dipartiment ta’ l-Edukazzjoni ta’ l-Istati Uniti (FISPE) f’Washington fis-27 ta’ Novembru 2004. L-esperti kkonkludew li l-programm UE-Stati Uniti kien estremament importanti għall-istituzzjonijiet, fakultà u studenti involuti u kien strateġikament importanti għar-relazzjonijiet bejn il-popli ta’ l-UE-Stati Uniti. Huma enfasizzaw li l-programm ippermetta l-iżvilupp ta’ assoċjazzjonijiet multilaterali transatlantiċi b’impatt pożittiv fuq il-fakultà u l-istudenti li jipparteċipaw fl-iskambju. B’mod partikulari, dawn ta’ l-aħħar, setgħu jżidu drammatikament l-għerf interkulturali, l-adattabilità u t-titjib tal-prestazzjoni akkademika tagħhom u jsaħħu l-possibbiltajiet tagħhom li jsibu xogħol ta’ kwalità fis-suq internazzjonali. Ġie enfasizzat ukoll li għandu jsir aktar biex jiġi żgurat li l-programm ikollu impatt aktar wiesa’ u fit-tul. L-esperti sejħu għal programm fuq skala akbar u għal miżuri li jgħinu s-sostenibilità tal-proġetti individwali. Fl-aħħarnett tressqet il-proposta li l-programm għandu jimxi id f’id ma’ miżuri u djalogu dwar politika fuq kwestjonijiet li jikkonċernaw is-sistemi5. POSSIBILTAJIET EżAMINATI5.1. Avviċinamenti u strumenti: Djalogu dwar politika u l-koordinazzjoniDjalogu dwar politika bejn l-Unjoni Ewropea u l-Istati Uniti jista’ ċertament ikun ta’ kontribut għal ftehim akbar fl-edukazzjoni u l-istrateġiji ta’ taħriġ, joħloq l-iskambju ta’ l-aħjar prattiki u finalment iwassal għal miżuri li jkollhom impatt dirett fuq iċ-ċittadini.Madankollu, id-djalogu dwar politika waħdu jista’ ma jwassalx għal kollaborazzjoni innovattiva li titlaq mill-għeruq ’il fuq u li timxi minn poplu għal poplu, jew għal tisħiħ ta’ mobbiltà ta’ kwalità għolja ta’ żgħażagħ u aċċess aħjar għaż-żgħażagħ u organizzazzjonijiet li jesperjenzaw skambju transatlantiku. Programm ta’ azzjonijiet speċifiċi huwa meħtieġ biex jinkoraġġixxi u jkun ta’ appoġġ għal din l-attività.5.2. Pjanijiet alternattivi possibbli għal programm ta’ infiq5.2.1. Integrazzjoni f’oqsma eżistenti jew propostiIl-programmi ta’ edukazzjoni u taħriġ eżistenti bħal “ Socrates ” jew “ Leonardo da Vinci ” huma ppjanati u mmirati esklussivament għall-pubbliku ta’ l-Istati Membri. Il-proċess tat-teħid tad-deċiżjoni, it-tipoloġija ta’ l-azzjonijiet u l-mekkaniżmi ta’ implimentazzjoni mhumiex adatti biżżejjed għal kooperazzjoni bilaterali bejn l-UE/Stati Uniti fl-oqsma ta’ l-edukazzjoni għolja u t-taħriġ vokazzjonali. L-istess japplika għall-programm futur ta’ tagħlim li jissokta matul il-ħajja.“ Erasmus Mundus ” ifittex li jsaħħaħ il-kwalità ta’ l-edukazzjoni għolja fl-Unjoni Ewropea u jmexxiha ’l quddiem fid-dinja permezz ta’ skema ta’ boroż ta’ studju għal studenti u studjużi minn pajjiżi terzi. Erasmus Mundus huwa programm ta’ edukazzjoni għolja li jimmira primarjament li jattira studenti fil-livell ta’ Masters u li mhumiex membri fl-UE. Bħala tali dan il-programm ma ġiex ippjanat għal skambji bilaterali, żvilupp kurrikulari transatlantiku u kooperazzjoni istituzjonali. Il-programm ma jikkonċernax ruħu mit-taħriġ vokazzjonali u jiffoka fuq il-livell tal-gradwati filwaqt li l-programm ta’ kooperazzjoni propost ma’ l-Istati Uniti jiffoka primarjament fuq l-attivitajiet fil-livell ta’ studji fl-ewwel grad.Programmi esterni oħra wkoll mhux adattati biex jiksbu l-obbjettivi tal-kooperazzjoni bilaterali bejn l-UE/Stati Uniti.5.2.2. Tiġdid mill-ġdid tal-Ftehim u t-tkomplija tal-programm fil-forma attwaliIl-ftehim propost u l-programm li dan għandu jistabbilixxi ma jirrappreżentax tluq radikali mill-istruttura attwali ta’ kooperazzjoni u huwa konformi mal-komunikazzjoni tal-Kummissjoni tat-18 ta’ Mejju 2005[5] li sejħet għal tisħiħ tal-kooperazzjoni attwali li għandha sseħħ flimkien ma’ l-impenn konġunt meħud fis- Summit UE-Stati Uniti f’Ġunju ta’ l-2005 li jaħdem għal tiġdid u tisħiħ tal-ftehim ħalli jitkattru l-kooperazzjoni edukattiva u l-iskambji transatlantiċi bejn iċ-ċittadini ta’ l-UE u l-Istati Uniti.Il-programm iqis it-tagħlimiet meħuda mill-esperjenza ta’ l-imgħoddi u mill-evalwazzjoni temporanja u indipendenti billi jagħmel distinzjoni bejn edukazzjoni għolja u taħriġ vokazzjonali, jippromwovi programmi konġunti ta’ studju, u jibni fuq l-eċċellenza u t-tisħiħ ta’ skambji ta’ studenti, l-imħarrġa u l-istaff.L-evalwazzjoni sabet li l-baġit limitat ta’ dan il-programm illimita l-potenzjal ta’ l-impatt tal-programm fuq l-edukazzjoni għolja u impedixxa l-iżvilupp tal-kooperazzjoni sinifikanti fil-qasam tat-taħriġ vokazzjonali. Il-programm li għandu jinħoloq mill-ftehim propost jinkludi żieda fil-baġit (minn 2M€ għal medja ta’ 6.5 M€ fis-sena) biex iqis id-daqs tas-sistemi ta’ taħriġ vokazzjonali u edukazzjoni għolja u l-potenzjal għall-kooperazzjoni ta’ l-UE u l-Istati Uniti.5.3. Analiżi ta’ impatti pożittivi u negattivi ta’ l-għażliet ikkunsidratiBis-suċċess ta’ l-obbjettivi tiegħu, il-programm iħalli impatt pożittiv fuq iż-żgħażagħ fuq medda qasira u twila taż-żmien, kif ukoll fuq istituzzjonijiet u organizzazzjonijiet li jitrattaw l-edukazzjoni għolja u l-kwestjonijiet tat-taħriġ vokazzjonali. Mobbiltà transatlantika tagħti lill-parteċipanti esperjenza prezzjuża li tgħinhom jintegraw aħjar fis-soċjetà tal-lum u fl-ekonomija ta’ tagħrif.Kollaborazzjoni bejn l-istituzzjonijiet tgħinhom itejbu il-kurrikuli u l-metodi ta’ tagħlim billi jitgħallmu minn xuxlin l-aħjar prattiki u billi jiżviluppaw flimkien avviċinamenti ġodda.Fuq medda taż-żmien twila, il-kollaborazzjoni tgħin iżżomm livell tajjeb ta’ komprensjoni bejn il-popli li jeżisti bejn l-Unjoni Ewropea u l-Istati Uniti.Ma hemmx konflitti bejn l-impatti fuq livelli soċjali, ekonomiċi, u ambjentali.5.4. Raġunijiet għall-għażla attwaliHemm kunsens wiesa’ li edukazzjoni għolja għandha tibqa’ komponent ċentrali tal-programm. Fl-istess waqt, il-programm jagħti aċċess ukoll għal kooperazzjoni transatlantika għal edukazzjoni vokazzjonali u organizzazzjonijiet ta’ taħriġ altrimenti dawn ma kinux se jimpenjaw ruħhom f’kooperazzjoni ta’ din ix-xorta.Fil-qafas ta’ edukazzjoni li tissokta matul il-ħajja, u biex tissaħħaħ id-dimensjoni bejn il-popli tar-relazzjonijiet ta’ l-UE/Stati Uniti, il-programm għandu jkun miftuħ ukoll għal żgħażagħ professjonali, prinċipalment barra l-akkademja u d-dinja ta’ l-amministrazzjoni pubblika, li jridu jkomplu jistudjaw, jew jagħmlu aktar taħriġ, f’oqsma ta’ rilevanza speċifika għar-relazzjoni ta’ l-UE/Stati Uniti, li se jkunu identifikati b’konsultazzjoni ma’ l-awtorijtajiet ta’ l-Istati Uniti.L-impatt tal-programm għandu jogħla bl-introduzzjoni ta’ proġetti orjentati fuq il-politiki fl-oqsma ta’ interess komuni għall-Unjoni Ewropea u l-Istati Uniti. Jiġifieri, proġetti b’impatt sistematiku li jistgħu jħallu impatt lilhinn mill-istituzzjonijiet/organizzazzjonijiet/individwi involuti direttament fl-implimentazzjoni tagħhom. Dawn il-proġetti se jkunu mmirati biex jiżdied it-tagħrif dwar l-aċċess għal tagħlim li jissokta matul il-ħajja għal kulħadd, u jiskambjaw l-aħjar prattiki dwar kwestjonijiet bħalma huma l-kwalità u l-kompatibilità ta’ l-edukazzjoni u s-sistemi ta’ taħriġ, kif ukoll jiftħu s-sistemi edukattivi u ta’ taħriġ għad-dinja.6. ELEMENTI LEGALI TAL-PROPOSTA6.1. Bażi legali:Il-proposta hija bbażata fuq l-Artikoli 149, 150 u 300 tat-Trattat.6.2. Is-sussidjarjetà u l-proporzjonalitàIl-programm ikun jikkomplementa l-iskemi ta’ kooperazzjoni bilaterali bejn l-Istati Membri u l-Istati Uniti billi jipproponi li jitkompla l-qafas multilaterali ta’ kooperazzjoni. Jirrispetta bi sħiħ il-kompetenza ta’ l-Istati Membri billi jħalli l-inizjattiva f’idejn l-istituzzjonijiet u l-organizzazzjonijiet partikulari. It-tiġdid mill-ġdid propost tal-programm ma jikkontempla l-ebda avviċinament regolatorju konfliġġenti mal-kompetenza esklussiva ta’ l-Istati Membri f’dan il-qasam. Il-proporzjonalità hija assigurata.7. DESKRIZZJONI TA’ L-INTERVENTIl-programm jimxi fuq l-obbjettivi tiegħu permezz ta’ dawn l-azzjonijiet li ġejjin:7.1. Azzjonijiet għall-edukazzjoni għolja u l-programm ta’ taħriġ vokazzjonali:7.1.1. Proġetti b’konsorzjiIl-pubbliku mmirat għal din l-azzjoni ser ikun l-edukazzjoni għolja u l-organizzazzjonijiet u l-istituzzjonijiet ta’ taħriġ vokazzjonali, l-istaff, l-istudenti u l-imħarrġa tagħhom. L-azzjoni għandha twieġeb għal żewġ obbjettivi speċifiċi: billi tikkontribwixxi għall-iżvilupp ta’ l-edukazzjoni għolja u l-organizzazzjonijiet u l-istituzzjonijiet ta’ taħriġ vokazzjonali, u żżid il-mobbiltà ta’ l-istaff, l-istudenti u l-imħarrġa.Dan it-tip ta’ proġetti għandu jkun ispirat b’mod wiesa’ fuq it-tip ta’ proġetti konġunti attwalment iffinanzjati u għandu jipprovdi appoġġ għall-gradi doppji jew konġunti stabbiliti u mmexxija minn konsorzji multilaterali ta’ edukazzjoni għolja ta’ l-UE u l-Istati Uniti, inklużi boroż ta’ studju għall-istudenti, il-fakultà u l-istaff.Proġetti b’konsorzji għandhom jiffokaw fuq l-oqsma prijoritarji identifikati bħala prinċipali għall-kooperazzjoni bejn l-UE/Stati Uniti b’konsultazzjoni ma’ l-awtoritajiet ta’ l-Istati Uniti.7.1.2. Proġetti ta’ eċċellenza (immonitorjata) mobbliTaħt din l-azzjoni, il-programm jista’ jipprovdi appoġġ prinċipalment għall-mobbiltà ta’ l-istudenti għall-proġetti b’konsorzji ta’ l-edukazzjoni għolja u l-istituzzjonijiet ta’ taħriġ vokazzjonali li juru rekord ta’ eċċellenza, inklużi dawk iffinanzjati taħt il-Ftehimiet UE/Stati Uniti preċedenti. Din il-miżura għandha tgħolli l-profil tal-programm, u titfa’ l-enfasi fuq l-eċċellenza. Din għandha żżid il-motivazzjoni tal-proġetti ffinanzjati li twassal u tikkontribwixxi għas-sostenibilità tal-proġetti ta’ mobbiltà ta’ kwalità tajba.7.2. Miżuri orjentati fuq il-politikiIl-pubbliku mmirat għal din l-azzjoni huwa organizzazzjonijiet li jittrattaw ma’ l-edukazzjoni għolja u mat-taħriġ vokazzjonali. Din l-azzjoni għandha tkompli l-obbjettiv speċifiku li jgħolli l-kollaborazzjoni bejn l-UE u l-Istati Uniti fir-rigward ta’ l-iżvilupp ta’ l-edukazzjoni għolja u t-taħriġ vokazzjonali, billi tiffoka fuq temi prijoritarji. Fit-tul ta’ żmien, din l-azzjoni għandha jkollha impatt fuq il-politika u l-iżvilupp tas-sistema.L-attivitajiet li jaqgħu taħt din il-kategorija jistgħu jinkludu studji, konferenzi, seminars, gruppi ta’ ħidma, eżerċizzji ta’ benchmarking .7.3. Għotijiet Individwali għall-mobbiltà “Schuman-Fulbright”Il-grupp immirat għal din l-azzjoni għandu jikkonsisti fi professjonisti (inklużi professjonisti fit-taħriġ), prinċipalment minn barra d-dinja akkademika u l-amministrazzjoni pubblika (dawk li jiddeċiedu, rappreżentanti ta’ l-imsieħba soċjali, ġurnalisti, eċċ.) li jixtiequ jistudjaw jew jitħarrġu, f’oqsma ta’ rilevanza speċifika għar-relazzjonijiet ta’ l-UE/Stati Uniti, li għandhom ikunu identifikati b’konsultazzjoni ma’ l-awtoritajiet ta’ l-Istati Uniti.7.4. Assoċjazzjoni ta’ ex-studenti universitarjiTaħt din l-azzjoni l-programm jista’ jipprovdi appoġġ lill-Assoċjazzjonijiet ta’ ex-studenti universitarji li jinvolvu studenti li pparteċipaw fi skambji appoġġati mill-programm ta’ kooperazzjoni tal-KE/Stati Uniti fl-edukazzjoni għolja u t-taħriġ vokazzjonali.8. IMPLIKAZZJONI BAġITARJAIl-programm propost għandu jiswa massimu ta’ 46 M€ mifruxa fuq perjodu ta’ tmien snin (2006-2013), bil-kundizzjoni li fondi ekwivalenti jkunu disponibbli mill-Istati Uniti.8.1. Prinċipji ġustifikattivi għal żieda fil-baġitKif indikat taħt 5.2, il-baġit limitat tal-programm 2000-2005 llimita l-impatt potenzjali tiegħu fuq l-edukazzjoni għolja u impedixxa l-iżvilupp ta’ kooperazzjoni sinifikanti fil-qasam tat-taħriġ vokazzjonali.8.2. Ammonti ta’ Kostjar-Referenzi għall-għanijiet ikkalkulati8.2.1. Miżuri għal Edukazzjoni Għolja u Taħriġ VokazzjonaliFejn il-proġetti ma jinvolvux il-mobbiltà l-għotja medja għandha tkun ta’ 120.000 €.Proġetti konġunti b’konsorzji: 664,000 € għal proġetti ta’ erba’ snin li jirriżultaw mill-544,000 € għall-istudenti b’borża ta’ studju (ikkalkulati abbażi ta’ 1,000 € fix-xahar, u 2,000 € għall-ivvjaġġar u r-rilokazzjoni għal kull student għall-perjodi medji ta’ studji ta’ 15-il xahar għal total ta’ 32 student), 60,000 € f’somom f’daqqa għal partner tal-konsorzji (7,500 € għal kull istituzzjoni fis-sena: 7500x2x4), u 60,000 € għall-għotjiet ta’ mobbiltà għal fakultà u l-istaff (1,000 € għal kull ġimgħa ta’ studju flimkien ma’ 1,000 € għall-ivvjaġġar).Proġetti b’konsorzji ta’ Mobbiltà ta’ Eċċellenza: se jkunu ffinanzjati fuq bażi simili bħala proġetti Konġunti b’konsorzji.8.2.2. Miżuri oħraMiżuri orjentati fuq il-politiki: 100,000 €Għotijiet Individwali għall-mobbiltà “Schuman-Fulbright”: 20.000 (3,000 € fix-xahar + 2.000 għall-ivvjaġġar għal kull persuna li jkollha għotja għal tul ta’ żmien medju ta’ 6 xhur)Appoġġ lill-assoċjazzjoni ta’ l-ex-studenti universitarji jista’ jkun ikkalkulat għal 15,000 € fis-sena.8.3. Kontribuzzjonijiet immiratiIl-programm se jappoġġa madwar 274 proġett mifruxa fuq perjodu ta’ tmien snin (ara d-dettalji taħt il-punt 8 tad-Dikjarazzjoni Finanzjarja). Madwar 6,000 persuna mill-UE u l-Istati Uniti se jipparteċipaw f’attivitajiet ta’ mobbiltà mifruxa fuq it-tul ta’ żmien tal-programm.Proposta għalDEĊIŻJONI TAL-KUNSILLdwar l-iffirmar tal-Ftehim bejn il-Komunità Ewropea u l-Istati Uniti ta’ l-Amerika li jġedded mill-ġdid il-programm ta’ kooperazzjoni fil-qasam ta’ l-edukazzjoni għolja, l-edukazzjoni vokazzjonali u t-taħriġIL-KUNSILL TA’ L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u partikularment l-Artikoli 149 u 150, flimkien ma’ l-ewwel sentenza ta’ l-ewwel subparagrafu ta’ l-Artikolu 300 (2) tagħhom,Wara li kkunsidra l-proposta mill-Kummissjoni[6],Billi:11.  Bid-deċiżjoni tiegħu ta’ l-24 ta’ Ottubru 2005 l-Kunsill awtorizza lill-Kummissjoni biex tinnegozja ma’ l-Istati Uniti ta’ l-Amerika ftehim li jġedded il-programm ta’ kooperazzjoni fl-edukazzjoni għolja u fit-taħriġ vokazzjonali.12.  F’isem il-Komunità, il-Kummissjoni nnegozjat ftehim ma’ l-Istati Uniti ta’ l-Amerika b’konformità mad-direttivi fl-Anness għad-deċiżjoni tal-Kunsill li tawtorizza lill-Kummissjoni tinnegozja ma’ l-Istati Uniti ta’ l-Amerika ftehim li jġedded mill-ġdid il-programm ta’ kooperazzjoni fl-edukazzjoni għolja u t-taħriġ vokazzjonali.13.  Il-Komunità u l-Istati Uniti ta’ l-Amerika jippretendu li jiksbu benfiċċju reċiproku minn kooperazzjoni ta’ din ix-xorta, li għandha, min-naħa tal-Komunità, tikkomplementa l-programmi bilaterali bejn l-Istati Membri u l-Istati Uniti ta’ l-Amerika u tipprovdi valur miżjud Ewropew;14.  Meħtieġ li jkun iffirmat il-Ftehim negozjat mill-Kummissjoni minħabba konklużjoni possibbli tiegħu f’data aktar tard.IDDEĊIEDA KIF ĠEJ:Artikolu Uniku1. Suġġett għal konklużjoni tiegħu f’data aktar tard, il-President tal-Kunsill qed ikun b’dan awtorizzat jinnomina l-persuna jew il-persuni bis-setgħa li t/jiffirma/w f’isem il-Komunità l-Ftehim bejn il-Komunità Ewropea u l-Istati Uniti ta’ l-Amerika li jġedded mill-ġdid il-programm ta’ kooperazzjoni fl-edukazzjoni għolja u l-edukazzjoni vokazzjonali u ta’ taħriġ.2. It-test tal-Ftehim huwa anness ma’ din id-DeċiżjoniMagħmul fi Brussell,Għall-KunsillIl-President2006/0061 (CNS)Proposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u l-Istati Uniti ta’ l-Amerika li jġedded mill-ġdid il-programm ta’ kooperazzjoni fil-qasam ta’ l-edukazzjoni għolja, l-edukazzjoni vokazzjonali u t-taħriġIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikulari l-Artikoli 149 u 150 flimkien ma’ l-ewwel sentenza ta’ l-ewwel subparagrafu ta’ l-Artikolu 300 (2) u l-ewwel subparagrafu ta’ l-Artikolu 300 (3) tagħhom,Wara li kkunsidra l-proposta mill-Kummissjoni[7],Wara li kkunsidra l-opinjoni tal-Parlament Ewropew,Billi:15.  Bid-deċiżjoni tiegħu ta’ l-24 ta’ Ottubru 2005 l-Kunsill awtorizza lill-Kummissjoni biex tinnegozja ma’ l-Istati Uniti ta’ l-Amerika ftehim li jġedded il-programm ta’ kooperazzjoni fl-edukazzjoni għolja u fit-taħriġ vokazzjonali.16.  F’isem il-Komunità, il-Kummissjoni nnegozjat ftehim ma’ l-Istati Uniti ta’ l-Amerika b’konformità mad-direttivi fl-Anness għad-deċiżjoni tal-Kunsill li tawtorizza lill-Kummissjoni tinnegozja ma’ l-Istati Uniti ta’ l-Amerika ftehim li jġedded mill-ġdid il-programm ta’ kooperazzjoni fl-edukazzjoni għolja u t-taħriġ vokazzjonali.17.  Il-Komunità u l-Istati Uniti ta’ l-Amerika jippretendu li jiksbu benfiċċju reċiproku minn kooperazzjoni ta’ din ix-xorta, li għandha, min-naħa tal-Komunità, tikkomplementa l-programmi bilaterali bejn l-Istati Membri u l-Istati Uniti ta’ l-Amerika u tipprovdi valur miżjud Ewropew.18.  Il-Ftehim kien iffirmat f’isem il-Komunità fi ..........suġġett għal possibbiltà tal-konklużjoni tiegħu f’data aktar tard, b’konformità mad-Deċiżjoni .../.../KE tal-Kunsill fi …….19.  Il-Ftehim għandu jkun approvat,IDDEĊIEDA KIF ĠEJ:Artikolu 13. Il-Ftehim bejn il-Komunità Ewropea u l-Istati Uniti ta’ l-Amerika li jġedded mill-ġdid il-programm ta’ kooperazzjoni fl-Edukazzjoni għolja u l-edukazzjoni vokazzjonali u t-taħriġ huwa hawnhekk approvat f’isem il-Komunità.4. It-test tal-Ftehim huwa anness ma’ din id-Deċiżjoni.Artikolu 2Id-delegazzjoni tal-Komunità Ewropea fil-Kumitat Konġunt indikata fl-Artikolu 6 tal-Ftehim għandha tikkonsisti f’rappreżentant mill-Kummissjoni assistit minn rappreżentant minn kull Stat Membru.Artikolu 3Il-President tal-Kunsill huwa hawnhekk awtorizzat li jinnomina l-persuna li għandha s-setgħa tagħmel in-notifika prevista fl-Artikolu 12(1) tal-Ftehim.Magħmul fi Brussell, [...]Għall-KunsillIl-PresidentANNESSFTEHIM BEJN IL-KOMUNITÀ EWROPEA U L-ISTATI UNITI TA’ L-AMERIKA LI JĠEDDED PROGRAMM TA’ KOOPERAZZJONI FL-EDUKAZZJONI GĦOLJA U L-EDUKAZZJONI VOKAZZJONALI U T-TAĦRIĠIL-KOMUNITÀ EWROPEA,minn naħa waħda, uL-ISTATI UNITI TA’ L-AMERIKA,min-naħa l-oħra (minn hawn ’il quddiem indikati kollettivament bħala “Il-Partijiet”),JINNOTAW li d-Dikjarazzjoni Transatlantika adottata mill-Komunità Ewropea u l-Istati Membri tagħha (minn hawn ’il quddiem indikati bħala “il-Komunità Ewropea”) u l-Gvern ta’ l-Istati Uniti ta’ l-Amerika (minn hawn ’il quddiem indikati bħala “l-Istati Uniti”) f’Novembru 1990 tagħmel referenza speċifika biex tissaħħaħ il-kooperazzjoni reċiproka f’oqsma diversi li direttament jaffettwaw il-benesseri taċ-ċittadini tagħhom, bħalma huma skambji u proġetti konġunti fl-edukazzjoni u l-kultura, inklużi l-iskambji akkademiċi u taż-żgħażagħ.JINNOTAW li l-Aġenda Transatlantika l-ġdida adottata fis- Summit ta’ l-UE/Stati Uniti f’Diċembru 1995 f’Madrid tirreferi taħt Azzjoni IV – Bini ta’ Briġġijiet Bejn l-Atlantiku – fil-Ftehim KE/Stati Uniti li jistabbilixxi Programm ta’ Kooperazzjoni fit-Taħriġ Edukattiv u Vokazzjonali bħala katalizzatur potenzjali għal firxa wiesgħa ta’ attivitajiet innovattivi ta’ kooperazzjoni li huma ta’ benefiċċju dirett għall-istudenti u l-għalliema u jirriferu għall-introduzzjoni ta’ teknoloġiji ġodda fil-klassi, billi jgħaqqdu stabbilimenti edukattivi fl-Istati Uniti ma’ dawk fl-Unjoni Ewropea u jinkoraġġixxu t-tagħlim tal-lingwi, l-istorja u l-kultura ta’ xulxin;JINNOTAW li l-Konferenza Transatlantika “Briġġ fuq l-Atlantiku: Relazzjonijiet minn Poplu għal Poplu” ta’ l-1997 enfasizzat il-kooperazzjoni potenzjali bejn il-Komunità Ewropea u l-Istati Uniti ta’ l-Amerika fil-qasam edukattiv informali.JINNOTAW li fis- Summit UE/Stati Uniti ta’ Ġunju 2005, il-mexxejja ftiehmu dwar inizjattiva biex jiżdiedu l-integrazzjoni ekonomika transatlantika u t-tkabbir, u identifikaw il-kooperazzjoni fl-edukazzjoni bħala waħda mill-għodod "biex jiżdiedu s-sinerġiji minn naħa għall-oħra ta’ l-Atlantiku hekk kif l-ekonomiji tagħna jsiru dejjem aktar ibbażati fuq it-tagħrif” u impenjaw lilhom infushom biex jaħdmu ħalli “jġeddu u jsaħħu l-Ftehim Stati Uniti-UE dwar l-Edukazzjoni Għolja u t-Taħriġ Vokazzjonali, li jinkludi l-programm Fulbright/Unjoni Ewropea, biex jingħata impetu għall-kooperazzjoni fil-qasam ta’ l-edukazzjoni u skambji transatlantiċi bejn iċ-ċittadini tagħna”JIKKUNSIDRAW li l-adozzjoni u l-implimentazzjoni tal-Ftehim Bejn il-Komunità Ewropea u l-Istati Uniti ta’ l-Amerika li Jistabbilixxi Programm ta’ Kooperazzjoni fl-Edukazzjoni Għolja u Edukazzjoni Vokazzjonali u Taħriġ ta’ l-1995 u l-Ftehim Bejn il-Komunità Ewropea u l-Istati Uniti li Jġedded mill-ġdid Programm ta’ Kooperazzjoni fl-Edukazzjoni Għolja u l-Edukazzjoni Vokazzjonali u Taħriġ ta’ l-2000 jagħtu effett lill-impenji tad-Dikjarazzjoni Transatlantika u jikkostitwixxu eżempji ta’ kooperazzjoni li għandha suċċess għoli u li tħalli profitt.JIRRIKONOXXU l-kontribuzzjoni kruċjali ta’ l-edukazzjoni u t-taħriġ għall-iżvilupp tar-riżorsi umani li kapaċi jipparteċipaw fl-ekonomija dinjija bbażata fuq it-tagħrifJIRRIKONOXXU li l-kooperazzjoni fl-edukazzjoni u t-taħriġ vokazzjonali għandhom jikkomplementaw inizjattivi rilevanti ta’ kooperazzjoni oħra bejn il-Komunità Ewropea u l-Istati UnitiJIRRIKONOXXU l-importanza li tkun assigurata l-komplementarjetà ma’ inizjattivi rilevanti mwettqa fil-qasam ta’ l-edukazzjoni għolja u t-taħriġ vokazzjonali minn organizzazzjonijiet interattivi attivi f’dawn l-oqsma bħalma huma l-OECD, l-UNESCO u l-Kunsill ta’ l-EwropaJIRRIKONOXXU li l-Partijiet għandhom interess komuni fil-kooperazzjoni fl-edukazzjoni għolja u l-edukazzjoni vokazzjonali u t-taħriġJISTENNEW li jakkwistaw benefiċċju reċiproku mill-attivitajiet kooperattivi fl-edukazzjoni għolja u l-edukazzjoni vokazzjonali u taħriġJIRRIKONOXXU l-bżonn li jwessgħu l-aċċess għall-attivitajiet appoġġati bis-saħħa ta’ dan il-Ftehim, b’mod partikulari dawk l-attivitajiet fl-edukazzjoni vokazzjonali u s-settur tat-taħriġ; kif ukollJIXTIEQU jistabbilixxu bażi formali għal kooperazzjoni kontinwa fl-edukazzjoni għolja u edukazzjoni vokazzjonali u taħriġ,FTIEHMU KIF ĠEJ:Artikolu 1GħanDan il-Ftehim iġedded mill-ġdid il-Programm ta’ Kooperazzjoni fl-Edukazzjoni Għolja u l-Edukazzjoni Vokazzjonali u t-Taħriġ ta’ l-2000 (minn hawn ’il quddiem indikat bħala “il-Programm”), oriġinarjament stabbilit taħt il-Ftehim Bejn il-Komunità Ewropea u l-Istati Uniti ta’ l-Amerika ta’ l-1995 li jistabbilixxi Programm ta’ Kooperazzjoni fl-Edukazzjoni Għolja u l-Edukazzjoni Vokazzjonali u t-Taħriġ.Artikolu 2DefinizzjonijietGħall-għan ta’ dan il-Ftehim:1. “Istituzzjoni ta’ edukazzjoni għolja” tfisser stabbiliment, skond il-liġijiet jew prattiki applikabbli, li joffri kwalifiki jew diplomi fil-livell ta’ edukazzjoni għolja, ikun xi jkun imsejjaħ l-istabbiliment ta’ din ix-xorta;2. “Istituzzjonijiet ta’ edukazzjoni vokazzjonali u ta’ taħriġ” tfisser kull tip ta’ entità pubblika, semi-pubblika jew privata, li, irrispettivament mill-isem mogħti lilha, skond il-liġijiet u l-prattiki applikabbli, tippjana u timplimenta edukazzjoni vokazzjonali jew taħriġ, aktar taħriġ vokazzjonali, taħriġ vokazzjonali ta’ aġġornament jew taħriġ mill-ġdid; kif ukoll3. “Studenti” tfisser dawk il-persuni kollha li jipparteċipaw fit-tagħlim jew f’korsijiet ta’ taħriġ jew programmi li huma mmexxija minn istituzzjonijiet ta’ edukazzjoni għolja jew ta’ edukazzjoni vokazzjonali u taħriġ kif definit f’dan l-Artikolu.Artikolu 3Obbjettivi1. L-obbjettivi ġenerali tal-Programm għandhom ikunu:20.  Il-promozzjoni ta’ ftehim reċiproku bejn il-popli tal-Komunità Ewropea u l-Istati Uniti inklużi għarfien aktar wiesa’ tal-lingwi, il-kulturi u l-istituzzjonijiet tagħhom; kif ukoll,21.  It-titjib fil-kwalità ta’ l-iżvilupp tar-riżorsi umani kemm fil-Komunità Ewropea kif ukoll fl-Istati Uniti, inkluż l-akkwist ta’ abbiltajiet meħtieġa biex tkun iffaċċjata l-isfida ta’ l-ekonomija bbażata fuq it-tagħrif.2. L-obbjettivi speċifiċi tal-Programm għandhom ikunu:22.  It-tisħiħ tal-kollaborazzjoni bejn il-Komunità Ewropea u l-Istati Uniti fl-oqsma ta’ l-edukazzjoni għolja u t-taħriġ vokazzjonali23.  Il-kontribut għall-iżvilupp ta’ istituzzjonijiet għall-edukazzjoni għolja u t-taħriġ vokazzjonali24.  Il-kontribut għall-iżvilupp personali individwali tal-parteċipanti stess u bħala mezz biex jinkisbu l-obbjettivi ġenerali tal-Programm; kif ukoll,25.  Il-kontribut għall-isfidi transatlantiċi bejn l-UE u ċ-ċittadini ta’ l-Istati Uniti.3. L-obbjettivi operattivi tal-Programm għandhom ikunu:26.  L-appoġġ għall-kollaborazzjoni bejn edukazzjoni għolja u istituzzjonijiet ta’ taħriġ vokazzjonali bil-ħsieb li jmexxu ’l quddiem programmi konġunti ta’ studju u mobbiltà27.  It-titjib fil-kwalità tal-mobbiltà transatlantika ta’ l-istudenti billi jkunu promossi t-trasparenza, l-għarfien reċiproku tal-kwalifiki u l-perjodi ta’ studju u taħriġ, u, fejn adatt, it-trasferiment tal-krediti28.  L-appoġġ għall-kollaborazzjoni bejn organizzazzjonijiet pubbliċi u privati attivi fil-qasam ta’ l-edukazzjoni għolja u taħriġ vokazzjonali bil-ħsieb li jiġu mħeġġa diskussjonijiet u skambju ta’ esperjenza fuq kwestjonijiet politiċi; kif ukoll29.  L-appoġġ għall-mobbiltà transatlantika bl-għan li jtejbu l-ftehim reċiproku ta’ kwestjonijiet rilevanti għar-relazzjonijiet UE/Stati Uniti.Artikolu 4Il-PrinċipjiIl-kooperazzjoni taħt dan il-Ftehim għandha tkun iggwidata bil-prinċipji li ġejjin:1. Rispett shiħ għar-responsabbiltajiet ta’ l-Istati Membri tal-Komunità Ewropea u l-Istati Uniti ta’ l-Amerika u l-awtonomija ta’ l-edukazzjoni għolja u l-edukazzjoni vokazzjonali u l-istituzzjonijiet ta’ taħriġ2. Benefiċċji reċiproċi mill-attivitajiet implimentati permezz ta’ dan il-Ftehim3. Parteċipazzjoni wiesgħa bejn id-diversi Stati Membri tal-Komunità Ewropea u l-Istati Uniti ta’ l-Amerika; kif ukoll,4. Rikonoxximent tad-diversità kulturali, soċjali, u ekonomika sħiħa tal-Komunità Ewropea u l-Istati Uniti ta’ l-Amerika.Artikolu 5Azzjonijiet tal-ProgrammIl-Programm għandu jitkompla permezz ta’ l-azzjonijiet deskritti fl-Anness, li hu parti integrali ta’ dan il-Ftehim.Artikolu 6Kumitat Konġunt1. Kumitat Konġunt hu stabbilit b’dan. Dan għandu jinkludi numru ndaqs ta’ rappreżentanti minn kull waħda mill-Partijiet.2. Il-funzjonijiet tal-Kumitat Konġunt għandhom ikunu:30.  L-analiżi ta’ l-attivitajiet ta’ kooperazzjoni previsti taħt dan il-Ftehim; kif ukoll31.  Il-forniment ta’ rapport kull sentejn lill-Partijiet fil-livell, l-istatus u l-effettività ta’ attivitajiet kooperattivi implimentati taħt dan il-Ftehim.3. Il-Kumitat Konġunt għandu jiltaqa’ kull sentejn jew kif miftiehem bejn il-Partijiet, laqgħat ta’ din ix-xorta għandhom jinżammu alternattivament fil-Komunità Ewropea u fl-Istati Uniti.4. Id-Deċiżjonijiet tal-Kumitat Konġunt għandhom jintleħqu b’kunsens. Il-minuti, li jinkludu d-dettalji tad-deċiżjonijiet u l-punti prinċipali, għandhom ikunu kkunsidrati waqt kull laqgħa. Dawn il-Minuti għandhom ikunu approvati minn dawk il-persuni magħżula minn kull naħa biex imexxu flimkien il-laqgħa, u għandhom, flimkien mar-rapport ta’ kull sentejn, ikunu disponibbli fuq livell ministerjali għall-uffiċjali ta’ kull Parti.Artikolu 7Monitoraġġ u EvalwazzjoniIl-Programm għandu jkun immonitorjat u evalwat kif adatt fuq bażi kooperattiva. Dan għandu jippermetti, kif meħtieġ, ir-riorjentazzjoni ta’ l-attivitajiet fid-dawl ta’ ħtiġijiet jew l-opportunitajiet kollha li jsiru apparenti matul l-operat tiegħu.Artikolu 8Iffinanzjar1. L-attivitajiet taħt dan il-Ftehim għandhom ikunu soġġetti għad-disponibilità ta’ fondi u għal-liġijiet u r-regolamenti applikabbli, il-politiki u l-programmi tal-Komunità Ewropea u l-Istati Uniti. L-iffinanzjar għandu jkun, sakemm hu possibbli, fuq il-bażi ta’ ekwivalenza ġenerali ta’ fondi bejn il-Partijiet. Il-Partijiet għandhom jipprovaw joffru attivitajiet tal-Programm b’benefiċċju u skop komparabbli.2. L-ispejjeż li jsiru mill-Kumitat Konġunt jew f’ismu għandhom jitħallsu mill-Parti li għaliha l-membri huma responsabbli. L-ispejjeż, minbarra dawk ta’ l-ivvjaġġar u s-sussistenza, li huma direttament assoċjati ma’ laqgħat tal-Kumitat Konġunt, għandhom jitħallsu mill-Parti ospitanti.Artikolu 9Dħul ta’ PersonellKull Parti għandha tuża l-aħjar sforzi tagħha biex tiffaċilita d-dħul u l-ħruġ fit-territorju tagħha ta’ personell, studenti u tagħmir tal-Parti l-oħra impenjati jew użati fl-attivitajiet kooperattivi taħt dan il-Ftehim.Artikolu 10Ftehimiet oħraDan il-Ftehim ma għandux jieħu post jew b’mod ieħor jaffettwa ftehimiet oħra jew attivitajiet implimentati fl-oqsma koperti bejn kull Stat Membru tal-Komunità Ewropea u l-Istati Uniti ta’ l-Amerika.Artikolu 11Applikazzjoni Territorjali ta’ dan il-FtehimDan il-Ftehim għandu japplika, min-naħa, għat-territorji li għalihom japplika t-Trattat li jistabbilixxi l-Komunità Ewropea u bil-kundizzjonijiet preskritti f’dak it-Trattat u, min-naħa l-oħra, għall-Istati Uniti.Artikolu 12Dħul fis-Seħħ u Tmiem1. Dan il-Ftehim għandu jidħol fis-seħħ fl-ewwel jum tax-xahar wara d-data li fiha l-Partijiet ikunu nformaw lil xulxin bil-miktub li r-rekwiżiti legali tagħhom għad-dħul fis-seħħ ta’ dan il-Ftehim twettqu, id-data li tinżamm hi dik li tiġi l-aħħar. Dan il-Ftehim jieħu post il-Ftehim Bejn il-Komunità Ewropea u l-Istati Uniti li Jġedded mill-ġdid Programm ta’ Kooperazzjoni fl-Edukazzjoni Għolja u l-Edukazzjoni Vokazzjonali u t-Taħriġ ta’ l-2000 fl-intier tiegħu.2. Dan il-Ftehim għandu jibqa’ fis-seħħ għal tmien snin u jista’ jkun estiż jew emendat permezz ta’ ftehim reċiproku bil-miktub.Emendi u estensjonijiet għandhom jidħlu fis-seħħ fl-ewwel jum tax-xahar wara d-data li fiha l-Partijiet ikunu nnotifikaw lil xulxin bil-miktub li r-rekwiżiti tagħhom għad-dħul fis-seħħ tal-ftehim li jipprevedi l-emenda jew l-estensjoni in kwestjoni ġew imwettqa.3. Dan il-Ftehim jista’ jintemm f’ħin bla waqt minn kull Parti billi jkun ipprovdut avviż bil-miktub ta’ tnax-il xahar. L-għeluq taż-żmien jew it-tmiem ta’ dan il-Ftehim ma għandux jaffettwa l-validità jew it-tul ta’ żmien ta’ arranġamenti pre-eżistenti magħmula taħtu.Artikolu 13Magħmul fi (lokalità) illum (XX) ta’ (xahar) 2006, b’żewġ kopji bl-Ingliż, iċ-Ċek, id-Daniż, l-Olandiż, l-Estonjan, il-Finlandiż, il-Franċiż, il-Ġermaniż, il-Grieg, l-Ungeriż, it-Taljan, il-Latvjan, il-Litwan, il-Malti, il-Pollakk, il-Portugiż, is-Slovakk, is-Sloven, l-Ispanjol u l-Iżvediż, it-testijiet huma daqsinsew awtentiċi. F’każ ta’ diskrepanzi, għandha tkun aċċettata l-lingwa Ingliża.B’XHIEDA TA’ DAN, il-firmatarji, li ġew awtorizzati kif għandu jkun, iffirmaw dan il-Ftehim.Għall-Komunità Ewropea Għall-Istati Uniti ta’ l-AmerikaANNESSAZZJONIJIETAZZJONI 1 – Proġetti b’Konsorzji Konġunti Komunità Ewropea/Stati Uniti1. Il-Partijiet għandhom jipprovdu appoġġ lill-edukazzjoni għolja u l-edukazzjoni vokazzjonali u l-istituzzjonijiet ta’ taħriġ li jifformaw konsorzji konġunti KE/Stati Uniti bl-għan li jkunu implimentati l-proġetti konġunti fil-qasam ta’ l-edukazzjoni għolja u l-edukazzjoni vokazzjonali u t-taħriġ.2. Kull konsorzju konġunt għandu jkun ifformat minn partenarjat multilaterali ta’ istituzzjonijiet ta’ edukazzjoni għolja u ta’ taħriġ vokazzjonali mill-KE u l-Istati Uniti.3. Proġetti b’konsorzji konġunti għandhom normalment jinvolvu mobbiltà transatlantika ta’ studenti fil-qafas tal-programmi konġunti ta’ studji, b’mira ugwali fil-flussi li jiġu miż-żewġ naħat, u għandhom jipprevedu preparazzjoni adegwata lingwistika u kulturali.4. L-awtoritajiet kompetenti fuq kull naħa għandhom jiftiehmu b’mod konġunt dwar l-oqsma tematiċi eliġibbli għall-konsorzji konġunti KE/Stati Uniti bbażati fuq oqsma prijoritarji li huma l-qofol tal-kooperazzjoni KE/Stati Uniti.AZZJONI 2-Eċċellenza (insegwiment) Proġetti ta’ MobbiltàIl-Partijiet jistgħu jipprovdu appoġġ finanzjarju lill-mobbiltà studenteska, lill-konsorzji konġunti ta’ edukazzjoni għolja u istituzzjonijiet ta’ taħriġ vokazzjonali li għandhom rekord ipprovat ta’ eċċellenza fl-implimentazzjoni ta’ proġetti konġunti ffinanzjati mill-Partijiet.AZZJONI 3 – Miżuri orjentati fuq il-politikiIl-Partijiet jistgħu jipprovdu appoġġ finanzjarju lill-proġetti multilaterali li jinvolvu organizzazzjonijiet attivi fil-qasam ta’ l-edukazzjoni għolja u t-taħriġ vokazzjonali bl-iskop li tissaħħaħ il-kollaborazzjoni bejn il-Komunità Ewropea u l-Istati Uniti fir-rigward ta’ l-iżvilupp ta’ l-edukazzjoni għolja u t-taħriġ vokazzjonali. Miżuri orjentati fuq il-politiki jistgħu jinkludu studji, konferenzi, seminars, gruppi ta’ ħidma, eżerċizzji ta’ benchmarking u jistgħu jindirizzaw kwestjonijiet orizzontali ta’ edukazzjoni għolja u ta’ taħriġ vokazzjonali, inkluż ir-rikonoxximent tal-kwalifiki.AZZJONI 4 – Għotjiet “Schuman-Fulbright”Il-Partijiet bi ħsiebhom jipprovdu boroż ta’ studju lill-professjonisti bi kwalifiki għolja (inklużi professjonisti li qed jitħarrġu, li jistgħu jkunu involuti fi studji avvanzati f’universitajiet u skejjel professjonali) li jixtiequ jwettqu studji jew taħriġ, f’oqsma ta’ rilevanza speċifika għar-relazzjoni bejn l-UE/Stati Uniti, li għandhom ikunu identifikati b’mod konġunt mill-Partijiet. Bl-għan li jkunu promossi l-għotjiet “Schuman-Fulbright” u li tkun appoġġata kull persuna li jkollha għotja, il-Partijiet jistgħu jipprovdu appoġġ finanzjarju lill-organizzazzjoni li huma jinnominaw bejniethom.AZZJONI 5 – Assoċjazzjoni ta’ ex-studenti universitarjiIl-Partijiet jistgħu jipprovdu appoġġ lill-Assoċjazzjonijiet ta’ ex-studenti universitarji li pparteċipaw fi skambji appoġġati mill-programm ta’ kooperazzjoni tal-KE/Stati Uniti fl-edukazzjoni għolja u t-taħriġ vokazzjonali. L-Assoċjazzjonijiet ta’ ex-studenti universitarji jistgħu jitmexxew minn organizzazzjonijiet li l-Partijiet għandhom jaħtru b’mod konġunt.IMMANIĠĠJAR TAL-PROGRAMML-immaniġġjar ta’ dawn l-Azzjonijiet għandu jkunu implimentat mill-uffiċjali kompetenti ta’ kull Parti. Dawn il-kompiti jistgħu jinkludu:1. It-teħid ta’ deċiżjonijiet dwar ir-regoli u l-proċeduri għall-preżentazzjoni tal-proposti, inkluża l-preparazzjoni ta’ sett ta’ linji gwida komuni għall-applikanti2. It-twaqqif ta’ skeda għall-pubblikazzjoni ta’ sejħiet għal proposti, sottomissjoni u selezzjoni ta’ proposti3. Il-forniment ta’ informazzjoni dwar il-Programm u l-implimentazzjoni tiegħu4. Il-ħtir ta’ konsulenti u esperti akkademiċi5. Ir-rakkomandazzjoni lill-awtoritajiet kompetenti ta’ kull Parti dwar liema proġetti għandhom ikunu ffinanzjati6. L-assigurazzjoni ta’ mmaniġġjar finanzjarju; kif ukoll7. Il-promozzjoni ta’ avviċinament kooperattiv għall-monitoraġġ u l-evalwazzjoni tal-programm.Fil-prinċipju, il-Komunità Ewropea se tipprovdi appoġġ għall-użu tal-partners tal-proġett tal-Komunità Ewropea; l-Istati Uniti se jipprovdu appoġġ għall-partners tal-proġett ta’ l-Istati Uniti. Biex jipprovdu appoġġ, il-Partijiet jistgħu jirrikorru għal għotjiet b’rata fissa, skali ta’ unità tal-prezzijiet u/jew boroż ta’ studju.MIŻURI TA’ APPOĠĠ TEKNIKUJistgħu jintużaw fondi għax-xiri ta’ servizzi meħtieġa għall-implimentazzjoni tal-Programm. B’mod partikulari, il-Partijiet jistgħu jirrikorru għal esperti; jistgħu jorganizzaw seminars, konferenzi akkademiċi jew laqgħat oħra li probabbilment jiffaċilitaw l-implimentazzjoni tal-Programm; u jistgħu wkoll jimplimentaw attivitajiet ta’ informazzjoni, pubblikazzjoni u propagazzjoni.DIKJARAZZJONI FINANZJARJA LEĠIŻLATTIVA1. L-ISEM TAL-PROPOSTA:Proposta għal DEĊIŻJONIJIET TAL-KUNSILL dwar l-iffirmar u l-konklużjoni tal-Ftehim bejn il-Komunità Ewropea u l-Istati Uniti ta’ l-Amerika (minn hawn ’il quddiem ‘l-Istati Uniti’) li jġedded mill-ġdid il-programm ta’ kooperazzjoni fil-qasam ta’ l-edukazzjoni għolja u t-taħriġ vokazzjonali.2. QAFAS ABM/ABBQasam ta’ politika: EDUKAZZJONI U KULTURAObbjettiv: “Il-miljorament reċiproku tal-kwalità ta’ l-edukazzjoni permezz ta’ kooperazzjoni ma’ pajjiżi terzi.Attività: EDUKAZZJONI3. LINJI BAĠITARJI3.1. Il-linji baġitarji (linji operattivi u linji relatati ta’ għajnuna teknika u amministrattiva (eks-linji B.A) inklużi l-intestaturi:15.02.03 Ko-operazzjoni ma’ pajjiżi li mhumiex membri fl-edukazzjoni u t-taħriġ vokazzjonali15.01.04.17 Ko-operazzjoni ma’ pajjiżi li mhumiex membri fl-edukazzjoni u t-taħriġ vokazzjonali – Nefqa għall-immaniġġjar amministrattiv15.01.04.32 Aġenzija eżekuttiva għall-edukazzjoni, l-awdjoviżwali u l-kultura – sussidji għall-programmi taħt l-intestatura 43.2. It-tul ta’ żmien ta’ l-azzjoni u ta’ l-impatt finanzjarju: 2006-2013It-tul ta’ żmien finali ta’ l-azzjoni se jkun iddeterminat matul in-negozjar u se jkun soġġett għal klawsola ta’ analiżi f’nofs it-tul ta’ żmien.3.3. Karatteristiċi baġitarji ( żid ir-ringieli jekk meħtieġ ) :Linja baġitarja | Tip ta’ nfiq | Ġdid | Kontribuzzjoni ta’ l-EFTA | Kontribuzzjonijiet mill-pajjiżi applikanti | Intestatura fil-prospettiva finanzjarja |15.02.03 | Mhux obblig. | Diff | LE | LE | LE | Nru 4 |15.01.04.17 | Mhux obblig. | Diff | LE | LE | LE | Nru 4 |15.01.04.32 | Mhux obblig. | Diff | LE | LE | LE | Nru 4 |4. SOMMARJU TAR-RIŻORSI4.1. Riżorsi Finanzjarji4.1.1. Sommarju ta’ l-approprjazzjonijiet ta’ impenn (AI) u l-approprjazzjonijiet ta’ Pagament (AP)Miljuni EUR (sat-3 skala deċimali)Tip ta’ nefqa | Sezzjoni nru. | 2006 | 2007 | 2008 | 2009 | 2010 | 2011-2013 | Total |Nefqa operattiva |Approprjazzjonijiet ta’ impenn (AI) | 8.1 | a | 2,224 | 3,780 | 4,957 | 5,924 | 6,004 | 20,551 | 43,441 |Approprjazzjonijiet ta’ pagament (AP) | b | 0,994 | 3,158 | 4,486 | 5,537 | 5,972 | 23,294 | 43,441 |Nefqa amministrattiva fi ħdan l-ammont ta’ referenza[2] |Assistenza teknika u amministrattiva (NDA) | 8.2.4 | c | 0,000 | 0,352 | 0,352 | 0,352 | 0,352 | 1,056 | 2,464 |AMMONT TOTALI TA’ REFERENZA |Approprjazzjonijiet ta’ impenn | a+c | 2,224 | 4,132 | 5,309 | 6,276 | 6,356 | 21,607 | 45,905 |Approprjazzjonijiet ta’ pagament | b+c | 0,994 | 3,510 | 4,838 | 5,889 | 6,324 | 24,350 | 45,905 |Nefqa amministrattiva li mhix inkluża fl-ammont ta’ referenza[3] |Riżorsi umani u nefqa assoċjata (NDA) | 8.2.5 | d | 0,378 | 0,378 | 0,378 | 0,378 | 0,378 | 1,134 | 3,024 |Spejjeż amministrattivi, barra l-ispejjeż tar-riżorsi umani u l-ispejjeż assoċjati, li mhumiex inklużi fl-ammont ta’ referenza (NDA) | 8.2.6 | e | 0,010 | 0,028 | 0,010 | 0,028 | 0,010 | 0,065 | 0,150 |Dettalji dwar il-kofinanzjament: M.D. (mhux disponibbli)Taħt il-programm li għandu jkun imġedded mill-ġdid bil-ftehim, l-UE se tappoġġa l-involviment ta’ l-istituzzjonijiet u l-istudenti ta’ l-UE. L-ebda kofinanzjament mill-Istati Membri jew entitajiet oħra mhu mistenni.4.1.2. Il-kompatibilità mal-Programmazzjoni Finanzjarja( Il-proposta hija kompatibbli mal-programmazzjoni finanzjarja eżistenti.( Il-proposta sejra tinvolvi l-programmazzjoni mill-ġdid ta’ l-intestatura rilevanti fil-perspettiva finanzjarja.( Il-proposta tista’ teħtieġ l-applikazzjoni tad-dispożizzjonijiet tal-Ftehim Interistituzzjonali[8] (jiġifieri strument ta’ flessibilità jew reviżjoni tal-perspettiva finanzjarja).Il-proposta hija kompatibbli mal-programmazzjoni finanzjarja eżistenti. B’mod partikulari l-estimi tan-nefqa u l-impatt finanzjarju għall-2006 huma skond il-Baġit ta’ dik is-sena, filwaqt li l-estimi tan-nefqa u l-impatt finanzjarju għall-perjodu 2007-2013 huma indikattivi u jirriflettu l-orjentazzjoni korrenti tal-Kummissjoni fir-rigward tal-perspettivi finanzjarji l-ġodda. Dawn l-estimi ta’ nefqa ma jippreġudikawx ir-riżorsi disponibbli taħt l-Intestatura 4 wara ftehim bejn il-Kunsill u l-Parlament dwar il-qafas finanzjarju 2007-2013 ġejjieni, u jistgħu jkunu adattati wara ftehim ta’ din ix-xorta.4.1.3. L-impatt finanzjarju fuq id-Dħul( Il-proposta ma għandhiex impatt finanzjarju fuq id-dħul4.1.4. Ir-Riżorsi Umani FTE (inkluż l-istaff uffiċjali, temporanju u estern)-ara d-dettall taħt il-punt 8.2.1.Rekwiżiti annwali | 2006 | 2007 | 2008 | 2009 | 2010 | 2011-2013 fuq bażi annwali u aktar tard |Numru totali ta’ riżorsi umani | 2,5 | 3,5 | 3,5 | 3,5 | 3,5 | 3,5 |5. KARATTERISTIċI U OBBJETTIVI5.1. Ħtieġa li trid tintlaħaq tul medda qasira jew twila ta’ żmienIl-ftehim ta’ kooperazzjoni bilaterali fil-qasam ta’ l-edukazzjoni għolja u tat-taħriġ vokazzjonali u ż-żgħażagħ ser ifittex biex tissaħħaħ il-komprensjoni reċiproka fost il-popli ta’ l-UE u ta’ l-Istati Uniti, biex iċ-ċittadini jkunu ppreparati aħjar għas-soċjetà ta’ tagħrif u biex b’mod reċiproku tissaħħaħ il-kwalità ta’ l-edukazzjoni għolja, it-taħriġ u l-edukazzjoni informali għaż-żgħażagħ fl-UE u l-Istati Uniti.Il-ftehim ta’ kooperazzjoni bilaterali jwieġeb għal xewqa politika mill-partijiet fl-ogħla livell.5.2. Il-valur miżjud ta’ l-involviment tal-Komunità, il-kompatibilità tal-proposta ma’ strumenti finanzjarji oħrajn u s-sinerġija possibbliIr-relazzjonijiet ma’ l-Istati Uniti huma ta’ importanza strateġika għall-UE u l-firxa ta’ applikazzjoni tagħhom qed titwessa’ b’mod kostanti. Il-mexxejja tas- Summit UE-Stati Uniti ta’ Dromoland ta’ l-2004 qablu li jfittxu mezzi ta’ kooperazzjoni u l-aħjar prattiki biex jissaħħu t-tkabbir ekonomiku, il-ħolqien tax-xogħol u l-innovazzjoni. Fit-18 ta’ Mejju 2005 l-Kummissjoni adottat komunikazzjoni dwar partenarjat UE-Stati Uniti aktar b’saħħtu li, konformi ma’ obbjettiv ta’ Liżbona, identifikat il-kooperazzjoni fil-qasam ta’ l-edukazzjoni u t-taħriġ bħala biċċa għodda importanti biex jiġi stimolat l-għerf u d-dinamiżmu innovattiv u sejħet għal tiġdid mill-ġdid u tisħiħ tal-ftehim attwali dwar l-Edukazzjoni Għolja u t-Taħriġ Vokazzjonali.Il-programm EU-Stati Uniti għandu jipprovdi valur miżjud f’numru ta’ livelli: billi jibni briġġijiet istituzzjonali transatlantiċi, jipprovdi individwi, akkademiċi u staff amministrattiv u studenti b’netwerks transatlantiċi tagħhom stess, jiżviluppa suġġetti u dixxiplini speċifiċi. It-tiġdid mill-ġdid tal-programm ta’ kooperazzjoni EU-Stati Uniti fl-edukazzjoni għolja u t-taħriġ vokazzjonali għandu wkoll jippreserva u jiżviluppa l-avviċinament multilaterali billi jinvolvu f’kull azzjoni istituzzjonijiet u popli minn Stati Membri differenti. Dan l-avviċinament multilaterali s’issa wera lilu nnifsu effettiv biex ikompli l-obbjettiv tal-programm f’termini ta’ tkabbir reċiproku ta’ komprensjoni u ta’ titjib tal-kwalità fl-edukazzjoni u t-taħriġ fl-UE u l-Istati Uniti. Dan wera wkoll li ġarr ċerti ekonomiji ta’ skop, ta’ kobor u ta’ tisħiħ fil-kwalità fir-rigward tal-programmi bilaterali.L-obbjettivi tal-programm UE/Stati Uniti fl-edukazzjoni għolja u t-taħriġ vokazzjonali se jkunu kompletament konsistenti ma’ dawk ta’ l-istrumenti l-oħra ta’ l-UE f’dawn l-oqsma. Il-ftehim se jwaqqaf qafas li għandu jikkomplementa programmi oħra u jippermetti li jitkomplew l-obbjettivi ta’ edukazzjoni ta’ kwalità permezz ta’ kollaborazzjoni bejn l-UE u l-Istati Uniti. Apparti dan, il-programm idaħħal kooperazzjoni transatlantika minn poplu għal poplu li hija nieqsa fi programmi ta’ edukazzjoni u taħriġ oħrajn ta’ l-UE.B’mod partikulari, il-programm ta’ kooperazzjoni bilaterali se jikkomplementa l-Programm Erasmus Mundus billi se jiffoka fuq il-mobbiltà ta’ l-istudenti li qed jippreparaw għall-ewwel grad u jinkludi skambji transatlantiċi fil-qasam tat-taħriġ vokazzjonali.Il-programm ikun ukoll jikkomplementa l-attivitajiet taċ-Ċentri ta’ l-UE appoġġati mill-Unjoni Ewropea billi joffri possibilitajiet addizzjonali għal skambji, u jinkuraġġixxi kooperazzjoni strutturali bejn l-istituzzjonijiet u l-organizzazzjonijiet miż-żewġ naħat ta’ l-Atlantiku.5.3. L-obbjettivi, ir-riżultati mistennija u l-indikaturi relatati tal-proposta fil-kuntest tal-qafas ABMObbjettiv | Lista mhix eżawrjenti ta’ indikaturi |Obbjettivi Ġenerali |tisħiħ tal-komprensjoni reċiproka fost il-popli ta’ l-Unjoni Ewropea u l-Istati Uniti preparazzjoni aħjar taċ-ċittadini għas-soċjetà ta’ tagħrif tisħiħ reċiproku fil-kwalità ta’ l-edukazzjoni | Data kwantitattiva dwar il-perċezzjoni fost l-utenti tal-programm u l-partijiet interessati akkwistata permezz ta’ servejs imwettqa matul evalwazzjoni temporanja u ex-post |Obbjettivi Speċifiċi |tisħiħ fil-kollaborazzjoni bejn l-Unjoni Ewropea u l-Istati Uniti fl-oqsma ta’ l-edukazzjoni għolja u t-taħriġ kontribut għall-iżvilupp ta’ istituzzjonijiet għall-edukazzjoni għolja u istituzzjonijiet ta’ taħriġ kontribut lill-parteċipanti individwali għall-iżvilupp personali għall-użu personali tagħhom u bħala mod kif jintlaħaq l-obbjettiv ġenerali tal-programm. | Data kwantitattiva dwar il-perċezzjoni ta’ l-uffiċjali u l-amministraturi akkwistata permezz ta’ intervisti; Data kwantitattiva dwar il-perċezzjoni ta’ individwi responsabbli għall-istituzzjonijiet u l-organizzazzjonijiet involuti fil-programm akkwistata permezz ta’ servejs Data kwantitattiva dwar il-perċezzjoni ta’ parteċipanti akkwistata permezz ta’ servejs. |Ir-riżultati jistgħu jkunu definiti bħala vantaġġ jew żvantaġġ li destinatarji diretti jakkwistaw fl-aħħar tal-parteċipazzjoni tagħhom f’intervent pubbliku. Għalhekk dawn għandhom ikunu identifikati rigward l-obbjettivi operattivi ta’ l-intervent.Obbjettivi operattivi | Riżultati akkwistati mill-parteċipanti |Appoġġ għall-kollaborazzjoni bejn l-istituzzjonijiet ta’ l-edukazzjoni għolja u t-taħriġ vokazzjonali bl-għan li jitmexxew ’il quddiem il-programmi ta’ studju konġunt u l-mobbiltà; | Istituzzjonijiet: kurrikuli mtejba u metodoloġiji ta’ tagħlim; trasparenza akbar u komprensjoni tas-sistemi ta’ krediti rispettivi; preparazzjoni mtejba għall-kooperazzjoni transatlantika Studenti: esperjenza transatlantika li tarrikkixxi; edukazzjoni u komprensjoni kulturali aħjar. |Appoġġ għall-kollaborazzjoni bejn l-organizzazzjonijiet pubbliċi u privati attivi fil-qasam ta’ l-edukazzjoni għolja u t-taħriġ vokazzjonali bl-għan li jħeġġu diskussjoni u skambju ta’ esperjenzi dwar kwestjonijiet ta’ politika; | Organizzazzjonijiet, istituzzjonijiet: komprensjoni aħjar tal-kwestjonijiet ta’ politika; |Appoġġ għall-mobbiltà transatlantika bl-għan li titjib il-komprensjoni komuni ta’ kwestjonijiet rilevanti għar-relazzjonijiet UE/Stati Uniti. | Individwi; komprensjoni aħjar ta’ kwestjonijiet bażiċi fir-relazzjonijiet UE/Stati Uniti. |5.4. Metodu ta’ l-implimentazzjoni (indikattiv)Hawn taħt uri l-modalità(jiet)[9] magħżula għall-implimentazzjoni ta’ l-azzjoni.X Maniġment ĊentralizzatX Direttament mill-KummissjoniX Indirettament permezz ta’ delegazzjoni lill-:X Aġenzija Eżekuttivaٱ Korpi mwaqqfa mill-Komunitajiet hekk kif jissemma fl-Art. 185 tar-Regolament Finanzjarjuٱ Entità/jiet nazzjonali fis-settur pubbliku b’missjoni ta’ servizz pubblikuٱ Maniġment bi sħab jew deċentralizzatٱ Ma’ Stati Membriٱ Ma’ Pajjiżi Terziٱ Immaniġgjar konġunt ma’ organizzazzjonijiet internazzjonali (jekk jogħġbok speċifika)Il-programm propost hu bbażat fuq il-prinċipju ta’ finanzjament konġunt mill-Unjoni Ewropea u l-Istati Uniti. Sejħa għal proposti huma amministrati mill-Kummissjoni Ewropea abbażi ta’ linji gwida konġunti miftiehma minn qabel ma’ l-awtoritajiet ta’ l-Istati Uniti.Għall-iskop ta’ l-immaniġġjar tal-programm, il-Kummissjoni Ewropea tista’ tirrikorri għal Aġenzija Eżekuttiva. Jekk il-pakkett finanzjarju propost tal-programm UE/Stati Uniti hu miżmum ir-rikors għal Aġenzija Eżekuttiva għandu jkun iġġustifikat. Ir-rikors għal Aġenzija Eżekuttiva għandu wkoll ikun iġġustifikat fl-każ li l-pakkett finanzjarju tal-programm UE/Stati Uniti jkun imnaqqas iżda ftehim simili għandu jkun konkluż mal-Kanada li jżid l-ekonomiji ta’ kobor u jipprovdi prinċipji ġustifikattivi għall-implimentazzjoni ta’ wħud mill-azzjonijiet permezz ta’ l-Aġenzija Eżekuttiva.6. MONITORAĠĠ U EVALWAZZJONI6.1. Sistema ta’ monitoraġġIl-monitoraġġ tal-proġetti UE/Stati Uniti għandu jkun implimentat permezz ta’ tagħqid u taħlit ta’ monitoraġġ ta’ fajls (ibbażat fuq rapporti regolari mill-benefiċjarji ta’ l-għotjiet), u minn monitoraġġ li jsir fuq il-post mill-Kummissjoni u minn struttura adatta nnominata mill-Istati Uniti.6.2. Evalwazzjoni6.2.1. Evalwazzjoni ex-anteL-evalwazzjoni ex-ante hi bbażata fuq l-esperjenza akkwistata fl-implimentazzjoni tal-fażi attwali tal-programm, informazzjoni diretta mill-utenti tal-programm, studju dwar il-qasam tat-taħriġ vokazzjonali fi ħdan il-programm, konsultazzjonijiet minn esperti u evalwazzjoni temporanja tal-fażi attwali tal-programm.Il-memorandum ta’ spjegazzjoni jkopri l-aspetti prinċipali ta’ l-evalwazzjoni ex-ante u l-assessment ta’ l-impatt.Is-sejbiet prinċipali ta’ l-evalwazzjoni ex-ante fir-rigward ta’ l-edukazzjoni għolja u tat-taħriġ vokazzjonali huma li ġejjin:-  il-progamm hu ta’ benefiċċju għall-istituzzjonijiet, fakultajiet u studenti involuti. B’mod partikulari l-programm hu effettiv fit-titjib tal-komprensjoni interkulturali ta’ l-istudenti u l-istaff.-  il-programm ikkontribwixxa wkoll għall-iżvilupp kurrikulari u b’mod speċjali għall-konsolidazzjoni tan-netwerks transatlantiċi ta’ universitajiet u ta’ istituzzjonijiet vokazzjonali ta’ taħriġ.-  il-programm, madankollu, huwa kkunsidrat limitat wisq biex seta’ jħalli impatt fuq il-komprensjoni reċiproka bejn il-popli ta’ l-Unjoni Ewropea u l-Istati Uniti.-  is-sostenibilità ta’ proġetti ta’ mobbiltà kienet iddubitata minħabba n-nuqqas ta’ insegwiment fl-iffinanzjar.-  biex il-qasam tat-taħriġ vokazzjonali jkun jista’ jeżisti flimkien ma’ l-edukazzjoni għolja, hi meħtieġa żieda sinifikanti fil-baġit-  avviċinament speċifiku kien meħtieġ għall-edukazzjoni u t-taħriġ vokazzjonali li jadatta ċerti kriterji ta’ implimentazzjoni għar-realtà speċifika ta’ dan il-qasam-  l-evalwazzjoni temporanja tissuġġerixxi xi tibdil operattiv: a) żieda għat-tul ta’ żmien tal-proġetti b’konsorzji; b) enfasi fuq l-identifikazzjoni u l-iskambju ta’ l-aħjar prattiki; c) introduzzjoni ta’ sistema ta’ għotjiet addizzjonali għall-mobbiltà għal proġetti li rnexxew.6.2.2. Miżuri meħuda wara evalwazzjoni intermedja/ex-post (tagħlimiet meħuda minn esperjenzi simili fl-imgħoddi)Il-programm propost għandu jkun ippjanat billi jikkunsidra l-konklużjonijiet ta’ l-evalwazzjoni ex-ante, jiġifieri, hu għandu-  iżomm u jiżviluppa l-komponenti tal-programm li kienu ttestjati u pprovati b’mod tajjeb-  jiżviluppa avviċinament speċifiku għat-taħriġ vokazzjonali-  jibni fuq proġetti ta’ eċċellenza pprovata-  jirrinforza l-mobbiltà-  iżid il-pakkett finanzjarju tal-programm.6.2.3. Termini u frekwenza ta’ l-evalwazzjoni fil-ġejjieniFit-teorija, evalwazzjoni temporanja għandha tkun imwettqa wara l-ewwel tliet snin ta’ implimentazzjoni u evalwazzjoni finali ex-post se tkun illanċjata fl-aħħar ta’ l-intervent.7. MIżURI KONTRA L-FRODIDeċiżjonijiet dwar finanzjament u kuntratti bejn il-Kummissjoni u l-benefiċjarji jipprovdu għal verifiki fuq il-post li għandhom jitwettqu mill-Kummissjoni u l-Qorti ta’ l-Awdituri fil-lokalitajiet tal-benefiċjarji ta’ għotja mill-Komunità Ewropea, u dawn jagħtu s-setgħa li tkun meħtieġa evidenza ta’ kull nefqa li ssir bis-saħħa ta’ kuntratti, ftehimiet u impenji legali ta’ din ix-xorta sa ħames snin wara l-għeluq tal-perjodu kontraenti.Il-benefiċjarji huma soġġetti għal obbligi ta’ dikjarazzjoni u ta’ kontabilità finanzjarja u dawn għandhom ikunu analizzati mil-lat tal-kontenut u l-eliġibilità tan-nefqa, filwaqt li jkun ikkunsidrat l-għan tal-finanzjament tal-Komunità Ewropea, u jkunu kkunsidrati l-obbligi kontraenti u l-prinċipji ta’ mmaniġġjar ekonomiku u finanzjarju adatt.Annessa mal-ftehimiet finanzjarji hemm informazzjoni ta’ natura amministrattiva u finanzjarja, maħsuba biex tispeċifika t-tip ta’ nefqa li hi eliġibbli skond ftehimiet ta’ din ix-xorta. Fejn adatt, il-koperta tal-Komunità Ewropea ta’ ċerti elementi ta’ spejjeż se tkun limitata għal entrati li huma konkreti, identifikabbli u verifikabbli fl-arranġamenti tal-kontabilità tal-benefiċjarju, sabiex ikun iffaċilitat l-iċċekkjar u l-awditjar (u l-evalwazzjoni għall-skopijiet ta’ selezzjoni) ta’ proġetti li jirċievu finanzjamant.8. DETTALJI TAR-RIŻORSI8.1. Obbjettivi tal-proposta f’termini ta’ l-ispiża finanzjarja tagħhomApproprjazzjonijiet ta’ impenn f’miljuni ta’ EUR (sat-3 skala deċimali)Intestaturi ta’ l-obbjettivi operattivi | Tip ta’ twettiq | L-ispiża. Medja | 2006 | 2007 | 2008 | 2009 | 2010 | 2011-2013 | TOTAL |2006 | 2007 | 2008 | 2009 | 2010 | 2011-2013 fuq bażi annwali |L-uffiċjali jew l-istaff temporanju[10] (XX 01 01) | A*/AD | 1 | 2 | 2 | 2 | 2 | 2 |B*, C*/AST | ¾ 3/4 | 3/4 3/4 | 3/4 3/4 | 3/4 3/4 | 3/4 3/4 | 3/4 3/4 |Staff iffinanzjat[11] mill-Art.XX 01 02 | 0 | 0 | 0 | 0 | 0 |Staff ieħor[12] iffinanzjat skond l-Artikolu XX 01 04/05 | 0 | 2 | 2 | 2 | 2 | 2 |TOTAL | 2,5 | 5,5 | 5,5 | 5,5 | 5,5 | 5,5 |8.2.2. Deskrizzjoni ta’ kompiti li ġejjin mill-azzjoniA*/AD: Żvilupp tal-politika, maniġer ta’ programm, relazzjonijiet ma’ pajjiżi partners:B*/AST Assistent finanzjarjuC*/AST Appoġġ segretarjali u finanzjarju8.2.3. Sorsi ta’ riżorsi umani (statutorji)(Meta jissemma’ iktar minn sors wieħed, jekk jogħġbok indika l-għadd ta’ karigi li joriġinaw minn kull wieħed minnhom)2,5 Karigi attwalment allokati għall-immaniġġjar tal-programm li għandu jinbidel jew jittawwal.( Karigi allokati minn qabel fi ħdan l-eżerċizzju APS/PDB għas-sena n1 Karigi li għandhom jintalbu fil-proċedura APS/PDB li jmiss( Karigi li għandhom jiġu allokati mill-ġdid permezz tar-riżorsi eżistenti fi ħdan is-servizz ta’ mmaniġġjar (riallokazzjoni interna)( Karigi neċessarji għas-sena n iżda li ma kinux previsti fl-eżerċizzju APS/APB tas-sena finanzjarja kkonċernata8.2.4. Nefqa amministrattiva oħra li hija inkluża fl-ammont ta’ referenza (XX 01 04/05 – In-nefqa fuq l-immaniġġjar amministrattiv)Miljuni EUR (sat-3 skala deċimali)Uffiċjali u staff temporanju (XX 01 01) | 0,270 | 0,378 | 0,378 | 0,378 | 0,378 | 0,378 | 0,378 | 0,378 | 2,916 |Staff iffinanzjat bl-Artikolu XX 01 02 (awżiljaru, END, staff bil-kuntratt, eċċ.)(ispeċifika l-linja baġitarja) |Spiża totali għar-Riżorsi umani u spejjeż assoċjati (li MHUMIEX fl-ammont ta’ referenza) | 0,270 | 0,378 | 0,378 | 0,378 | 0,378 | 0,378 | 0,378 | 0,378 | 2,916 |Kalkolu– Uffiċjali u aġenti Temporanji:(2.5 staff fl-2006 x108.000 EUR) + (3,5 staff fl-2007-2013 x 7 snin x 108.000 EUR) = 2.916.000 EURDan il-kalkolu hu bbażat fuq is-suppożizzjoni li l-Aġenzija Eżekuttiva Edukazzjoni, Awdjoviżwali u Kultura se tkun involuta fl-implimentazzjoni tal-programm. Jekk dan ma jkunx il-każ, ikunu meħtieġa 2 persuni addizzjonali mill-istaff tal-Kummissjoni.Kalkolu – Staff iffinanzjat bis-saħħa ta’ l-Artikolu XX 01 02M.D. (mhux disponibbli)8.2.6. Infiq amministrattiv ieħor li mhux inkluż fl-ammont ta’ referenzaMiljuni EUR (sat-3 skala deċimali)2006 | 2007 | 2008 | 2009 | 2010 | 2011-2013 | TOTAL |XX 01 02 11 01 – Missionijiet | 0,010 | 0,010 | 0,010 | 0,010 | 0,010 | 0,030 | 0,080 |XX 01 02 11 02 – Laqgħat u Konferenzi |XX 01 02 11 03 – Kumitati[14] Kumitat konġunt UE/Stati Uniti mwaqqaf bil-ftehim | 0,018 | 0,018 | 0,035 | 0,070 |XX 01 02 11 04 – Studji u konsultazzjonijiet |XX 01 02 11 05 – Sistemi ta’ l-Informazzjoni |2 Total tan-Nefqa ta’ mmaniġġjar ieħor (XX 01 02 11) |Nefqa oħra ta’ natura amministrattiva (ispeċifika u inkludi referenza għal-linja baġitarja) |Nefqa Amministrattiva totali, ħlief għar-riżorsi umani u l-ispejjeż assoċjati (li MHUMIEX inklużi fl-ammont ta’ referenza) | 0,010 | 0,028 | 0,010 | 0,028 | 0,010 | 0,065 | 0,150 |Kalkolu – Nefqa amministrattiva oħra li mhix inkluża fl-ammont ta’ referenzaMissjonijiet: 2 x 3000 (għall-Istati Uniti) + 6 x 700 (għall-Istati Membri) = EUR 10.200Laqgħa tal-Kumitat Konġunt ma’ l-Istati Membri kull sentejn: 25 x 700 x 4 = EUR 70.000[1] COM(2005) 196.[2] COM(2005) 274.[3] Il-punt 6 fil-lista tal-punti “A” f’ 13437/05 adottata fl-2685 laqgħa tal-Kunsill (Agrikultura/Sajd), it-Tnejn 24 u t-Tlieta 25 ta’ Ottubru 2005.[4] COM(2005) 274.[5] COM(2005) 196.[6] ĠU C , , p. .[7] ĠU C , , p. .[8] Ara l-punti 19 u 24 tal-Ftehim Interistituzzjonali.[9] Jekk jiġi indikat aktar minn metodu wieħed jekk jogħġbok agħti dettalji addizzjonali fit-taqsima "Kummenti Rilevanti" ta’ dan il-punt[10] L-ispiża tagħhom MHIX koperta mill-ammont ta’ referenza.[11] L-ispiża tiegħu MHIX koperta mill-ammont ta’ referenza.[12] L-ispiża tiegħu hija inkluża fi ħdan l-ammont ta’ referenza.[13] Il-possibbiltà li jkun hemm rikors għall-Aġenzija Eżekuttiva attwali Edukazzjoni, Awdjoviżwali u Kultura se tkun eżaminata fil-kuntest ta’ l-evalwazzjoni ta’ l-Aġenzija. L-evalwazzjoni għandha ssir fl-2006 bl-għan li jkunu implimentati il-programmi edukattivi 2007-2013 l-ġodda.[14] Ispeċifika t-tip ta’ kumitat kif ukoll il-grupp li għalih jappartjeni.


title: Proposta għal deċiżjoni tal-Kunsill dwar l-iffirmar u l-applikazzjoni provviżorja tal-Ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta' l-ajru # Proposta għal deċiżjoni tal-Kunsill dwar il-konklużjoni tal-Ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta' l-ajru

text:
Avviż Legali Importanti

|

52005PC0264(01)

Proposta għal deċiżjoni tal-Kunsill dwar l-iffirmar u l-applikazzjoni provviżorja tal-Ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta' l-ajru  /* KUMM/2005/0264 finali */

	[pic] | KUMMISSJONI TAL-KOMUNITAJIET EWROPEJ |Brussel 21.06.2005KUMM(2005) 264 finali2005/0112 (CNS)Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta' l-ajruProposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta' l-ajru(preżentati mill-Kummissjoni)MEMORANDUM TA' SPJEGAZZJONIIr-relazzjonijiet ta' l-avjazzjoni internazzjonali bejn l-Istati Membri u l-pajjiżi terzi kienu tradizzjonalment immexxija minn ftehimiet bilaterali tas-servizzi ta' l-ajru bejn l-Istati Membri u l-pajjiżi terzi, l-Annessi tagħhom u arranġementi oħra relatati, kemm bilaterali kif ukoll multilaterali.Wara d-deċiżjonijiet tal-Qorti tal-Ġustizzja tal-Komunitajiet Ewropej fil-kawżi C-466/98, C-466/98, C-467/98, KC468/98, C-471/98, C-472/98, C-475/98 u C-476/98, il-Komunità għandha l-kompetenza esklussiva f'dak li għandu x'jaqsam ma' aspetti varji ta' l-avjazzjoni esterna. Il-Qorti tal-Ġustizzja ċċarat ukoll id-dritt tal-kumpaniji ta' l-ajru tal-Komunità li jgawdu mid-dritt li jistabbilixxu ruħhom fil-Komunità, inkluż id-dritt għal aċċess mhux diskriminatorju għas-suq.Il-klawżoli tad-deżinjazzjoni tradizzjonali fi ftehimiet bilaterali tas-servizzi ta' l-ajru ta' l-Istati Membri jiksru l-liġi Komunitarja. Jagħtu l-lok lill-pajjiż terz li jirrifjuta, jirtira jew jissospendi l-permessi jew l-awtorizzazzjonijiet ta' kumpanija ta' l-ajru li kienet ġiet iddeżinjata minn Stat Membru iżda li mhijiex proprjetà sostanzjali u kkontrollata effettivament minn dak l-Istat Membru jew miċ-ċittadini tiegħu. Instab li dan jikkostitwixxi diskriminazzjoni kontra l-kumpaniji ta' l-ajru li, filwaqt li jkunu stabbiliti fit-territorju ta' Stat Membru, jkunu proprjetà ta' ċittadini ta' Stat Membru ieħor u kkontrollati minnhom. Dan imur kontra l-Artikolu 43 tat-Trattat li jiggarantixxi liċ-ċittadini ta' l-Istati Membri li eżerċitaw id-dritt tagħhom li jistabbilixxu ruħhom b'mod ħieles, l-istess trattament fl-Istat Membru li jilqagħhom bħal dak mogħti liċ-ċittadini ta' dak l-Istat Membru.Wara d-deċiżjonijiet tal-Qorti tal-Ġustizzja, il-Kunsill awtorizza lill-Kummissjoni f'Ġunju ta' l-2003 biex tiftaħ in-negozjati ma' pajjiżi terzi dwar il-bdil ta' ċertu dispożizzjonijiet fil-ftehimiet bilaterali eżistenti bi ftehim Komunitarju.[1]F'konformità mal-mekkaniżmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni li tiftaħ in-negozjati ma' pajjiżi terzi dwar il-bdil ta' ċertu dispożizzjonijiet fi ftehimiet bilaterali eżistenti bi ftehim Komunitarju, il-Kummissjoni nnegozjat ftehim ma’ l-Awstralja li jieħu post ċerti dispożizzjonijiet fil-ftehimiet bilaterali tas-servizzi ta' l-ajru eżistenti bejn l-Istati Membri u l-Awstralja. L-Artikolu 2 tal-Ftehim jieħu post il-klawżoli ta' deżinjazzjoni tradizzjonali bi klawżola ta' deżinjazzjoni Komunitarja, li tippermetti lill-kumpaniji ta' l-ajru tal-Komunità li jibbenefikaw mid-dritt ta' stabbiliment. L-Artikolu 4 (Tariffi) isolvi kunflitti bejn ftehimiet bilaterali tas-servizzi ta' l-ajru eżistenti u r-Regolament tal-Kunsill Nru 2409/92 dwar tariffi u rati għas-servizzi ta' l-ajru li jipprojbixxu kumpaniji ta' l-ajru ta' pajjiżi terzi milli jkollhom pożizzjoni dominanti fuq is-servizzi ta' l-ajru għall-ġarr li jseħħ kollu kemm hu fil-Komunità.Il-Kunsill huwa mitlub japprova d-deċiżjonijiet dwar l-iffirmar u l-applikazzjoni provviżorja u dwar il-konklużjoni tal-ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta' l-ajru u jinnomina l-persuna jew il-persuni bis-setgħa li jiffirmaw il-ftehim f'isem il-Komunità.Proposta għalDEĊIŻJONI TAL-KUNSILLdwar l-iffirmar u l-applikazzjoni provviżorja tal-Ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta' l-ajruIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 80 (2), flimkien ma' l-ewwel sentenza ta' l-ewwel sub-paragrafu ta' l-Artikolu 300(2) tiegħu,Wara li kkunsidra l-proposta tal-Kummissjoni[2],Billi:(1) Fil-5 ta' Ġunju 2003, il-Kunsill awtorizza lill-Kummissjoni biex tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(2) Il-Kummissjoni nnegozjat f'isem il-Komunità ftehim mal-Gvern ta’ l-Awstralja dwar ċerti aspetti tas-servizzi ta' l-ajru f'konformità mal-mekkanizmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni li tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(3) Suġġett għall-konklużjoni possibbli tiegħu f'data aktar 'il quddiem, il-ftehim negozjat mill-Kummissjoni għandu jiġi ffirmat u applikat provviżorjament.IDDEĊIEDA KIF ĠEJ:Artikolu Uniku1. Suġġett għal konklużjoni tiegħu f'data aktar 'il quddiem, il-President tal-Kunsill b'dan qed jiġi awtorizzat jinnomina l-persuna jew il-persuni bis-setgħa li jiffirmaw f'isem il-Komunità l-ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta' l-ajru.2. Sakemm jidħol fis-seħħ, il-Ftehim ser ikun applikat b'mod provviżorju mill-ewwel jum ta' l-ewwel xahar li jiġi wara d-data li fiha l-partijiet ikunu nnotifikaw lil xulxin bit-tlestija tal-proċeduri meħtieġa għal dan il-għan. Il-President tal-Kunsill huwa hawnhekk awtorizzat jagħmel in-notifika prevista fl-Artikolu 7(2) tal-Ftehim.3. It-test tal-Ftehim huwa anness ma' din id-Deċiżjoni.Magħmula fi Brussell, [...]Għall-KunsillIl-President2005/0112 (CNS)Proposta għalDEĊIŻJONI TAL-KUNSILLdwar il-konklużjoni tal-Ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta' l-ajruIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 80(2) flimkien ma' l-ewwel sentenza ta' l-ewwel subparagrafu ta' l-Artikolu 300(2) u l-ewwel subparagrafu ta' l-Artikolu 300(3) tiegħu,Wara li kkunsidra l-proposta tal-Kummissjoni[3],Wara li kkunsidra l-opinjoni tal-Parlament Ewropew[4],Billi:(1) Fil-5 ta' Ġunju 2003, il-Kunsill awtorizza lill-Kummissjoni biex tiftaħ in-negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(2) Il-Kummissjoni nnegozjat f'isem il-Komunità ftehim mal-Gvern ta’ l-Awstralja dwar ċerti aspetti tas-servizzi ta' l-ajru f'konformità mal-mekkanizmi u d-Direttivi fl-Anness għad-Deċiżjoni tal-Kunsill li tawtorizza lill-Kummissjoni li tiftaħ negozjati ma' pajjiżi terzi dwar il-bdil ta' ċerti dispożizzjonijiet fi ftehimiet bilaterali eżistenti bi ftehim Komunitarju;(3) Il-ftehim ġie ffirmat f'isem il-Komunità fi [...] suġġett għall-possibiltà tal-konklużjoni tiegħu f'data aktar tard, konformi mad-deċiżjoni .../.../KE tal-Kunsill fi [...][5];(4) Il-Ftehim għandu jiġi approvat,IDDEĊIEDA KIF ĠEJ:Artikolu 11. Il-ftehim bejn il-Komunità Ewropea u l-Gvern ta’ l-Awstralja dwar ċerti aspetti tas-servizzi ta' l-ajru huwa approvat f'isem il-Komunità.2. It-test tal-Ftehim huwa anness ma' din id-Deċiżjoni.Artikolu 2Il-President tal-Kunsill huwa awtorizzat li jinnomina l-persuna li għandha s-setgħa tagħmel in-notifika prevista fl-Artikolu 7(1) tal-Ftehim.Magħmula fi Brussell, [...]Għall-KunsillIl-PresidentANNESSFTEHIMbejn il-Komunità Ewropea u l-Gvern ta’ l-Awstraljadwar ċerti aspetti tas-servizzi ta' l-ajruIL-KOMUNITÀ EWROPEAminn naħa waħda, uIL-GVERN TA’ L-AWSTRALJAmin-naħa l-oħra(minn hawn 'il quddiem 'il-Partijiet Kontraenti')INNUTAW li l-Qorti Ewropea tal-Ġustizzja sabet li ċerti diżpożizzjonijiet fi ftehimiet bilaterali li bosta Stati Membri daħlu għalihom ma’ pajjiżi terzi huma inkompatibbli mal-liġi Komunitarja,INNUTAW li għadd ta’ ftehimiet bilaterali dwar servizzi ta’ l-ajru ġew konklużi bejn bosta Stati Membri tal-Komunità Ewropea u l-Awstralja fihom dispożizzjonijiet simili u li hemm obbligu fuq l-Istati Memrbi li jieħdu l-passi kollha xierqa sabiex ineħħu l-inkompatibbiltajiet bejn ftehimiet bħal dawn u t-Trattat tal-KE,INNUTAW li l-Komunità Ewropea għandha kompetenza esklussiva fir-rispett ta' bosta aspetti li jistgħu jiġu inklużi fi ftehimiet bilaterali ta' servizzi ta' l-ajru bejn l-Istati Membri tal-Komunità Ewropea u pajjiżi terzi,INNUTAW li, taħt il-liġi tal-Komunità Ewropea, kumpaniji ta' l-ajru tal-Komunità stabbiliti fi Stat Membru għandhom id-dritt għal aċċess mhux diskriminatorju għal rotot ta' l-ajru bejn l-Istati Membri tal-Komunità Ewropea u pajjiżi terzi,WARA LI KKUNSIDRAW il-ftehimiet bejn il-Komunità Ewropea u ċerti pajjiżi terzi li jipprovdu l-possibiltà għaċ-ċittadini ta' dawn il-pajjiżi terzi li jiksbu sehem f'kumpaniji ta' l-ajru liċenzjati f'konformità mal-liġi tal-Komunità Ewropea,GĦARFU li l-konsistenza bejn il-liġi tal-Komunità Ewropea u d-dispożizzjonijiet tal-ftehimiet bilaterali dwar is-servizzi ta' l-ajru bejn Stati Membri tal-Komunità Ewropea u l-Awstralja tipprovdi bażi legali soda għas-servizzi bl-ajru bejn il-Komunità Ewropea u l-Awstralja u tħares il-kontinwità ta’ servizzi ta’ l-ajru bħal dawn,INNUTAW li d-dispożizzjonijiet tal-ftehimiet bilaterali ta' servizzi ta' l-ajru bejn l-Istati Membri tal-Komunità Ewropea u l-Awstralja, li ma jmorrux kontra l-liġi tal-Komunità Ewropea, ma għandhomx bżonn jiġu emendati jew mibdula,INNUTAW li mhuwiex għan tal-Komunità Ewropea f'dan il-Ftehim, li jiżdied il-volum totali tat-traffiku ta' l-ajru bejn il-Komunità Ewropea u l-Awstralja, li jiġi affettwat il-bilanċ bejn kumpaniji ta' l-ajru tal-Komunità u kumpaniji ta' l-ajru ta’ l-Awstralja, jew li tingħeleb l-interpretazzjoni tad-dispożizzjonijiet ta' ftehimiet bilaterali eżistenti għal servizzi ta' l-ajru dwar drittijiet tat-traffiku,FTIEHMU KIF ĠEJ:Artikolu 1Dispożizzjonijiet Ġenerali1. Għall-għanjiet ta' dan il-Ftehim, 'Stati Membri' tfisser Stati Membri tal-Komunità Ewropea. ‘Parti Kontraenti’ tfisser parti kontraenti għal dan il-Ftehim; ‘parti’ tfisser il-parti kontraenti għall-ftehim bilaterali rilevanti dwar is-servizzi ta’ l-ajru; "kumpanija ta’ l-ajru” tfisser ukoll linja ta’ l-ajru; 'it-territorju tal-Komunità Ewropea’ tfisser it-territorji ta’ l-Istati Membri li għalihom japplika t-Trattat li jistabbilixxi l-Komunità Ewropea.2. Referenzi f'kull ftehim elenkat fl-Anness 1 liċ-ċittadini ta' l-Istati Membri li huma partijiet fil-ftehim jinftiehmu bħala li qed jirreferu għaċ-ċittadini ta' l-Istati Membri tal-Komunità Ewropea.3. Referenzi f'kull ftehim elenkat fl-Anness 1 għall-kumpaniji ta' l-ajru jew linji ta' l-ajru ta' l-Istati Membri li huma partijiet fil-ftehim jinftiehmu bħala li qed jirreferu għall-kumpaniji ta' l-ajru jew linji ta' l-ajru deżinjati mill-Istati Membri.Artikolu 2Deżinjazzjoni, Awtorizzazzjoni u Revoka1. Id-dispożizzjonijiet fil-paragrafi 3 u 4 ta' dan l-Artikolu jegħlbu fuq id-dispożizzjonijiet li jikkorrispondu magħhom fl-artikoli elenkati fl-Anness 2(a) u (b) rispettivament, f'dak li għandu x'jaqsam mad-deżinjazzjoni tal-kumpaniji ta' l-ajru mill-Istat Membru kkonċernat, l-awtorizzazzjonijiet u l-permessi mogħtija mill-Awstralja, u r-rifjut, ir-revoka, is-sospensjoni jew il-limitazzjoni ta' l-awtorizzazzjonijiet jew il-permessi tal-kumpanija ta' l-ajru, rispettivament.2. Id-dispożizzjonijiet fil-paragrafi 3 u 4 ta' dan l-Artikolu jegħlbu fuq id-dispożizzjonijiet li jikkorrispondu magħhom fl-artikoli elenkati fl-Anness 2(a) u (b) rispettivament, f'dak li għandu x'jaqsam mad-deżinjazzjoni tal-kumpaniji ta' l-ajru mill-Awstralja, l-awtorizzazzjonijiet u l-permessi mogħtija mill-Istat Membru kkonċernat, u r-rifjut, ir-revoka, is-sospensjoni jew il-limitazzjoni ta' l-awtorizzazzjonijiet jew il-permessi tal-kumpanija ta' l-ajru, rispettivament.3. Mal-wasla ta' deżinjazzjoni bħal din, jew ta' applikazzjonijiet mill-kumpanija(i) ta' l-ajru ddeżinjata(i), fil-forma u l-mod preskrit għall-awtorizzazzjonijiet għat-tħaddim u permessi tekniċi, kull parti għandha, soġġetta għall-paragrafi 4 u 5 tagħti l-awtorizzazzjonijiet u l-permessi xierqa b’dewmien proċedurali mill-inqas, ipprovdut li:a. fil-każ ta' kumpanija ta' l-ajru ddeżinjata minn Stat Membru:(i) il-kumpanija ta' l-ajru tkun stabbilita fit-territorju ta' l-Istat Membru ddeżinjat taħt it-Trattat li jistabbilixxi l-Komunità Ewropea u li għandu Liċenzja Operattiva valida f'konformità mal-liġi tal-Komunità Ewropea; kif ukoll(i) jiġi eżerċitat u miżmum kontroll regolatorju effettiv tal-kumpanija ta' l-ajru mill-Istat Membru responsabbli għall-ħruġ taċ-Ċertifikat Operattiv ta' l-Ajru tiegħu u l-awtorità aeronawtika rilevanti tkun identifikata biċ-ċar fid-deżinjazzjoni; kif ukoll(ii) il-post prinċipali tan-negozju tal-kumpanija ta’ l-ajru jkun fl-Istat Membru mingħand min tkun irċeviet il-Liċenzja Operattiva valida; kif ukoll(iii) il-kumpanija ta' l-ajru hija proprjetà, direttament jew permezz ta' l-akbar sehem azzjonarju, u kkontrollata effettivament mill-Istati Membri u/jew miċ-ċittadini ta' l-Istati Membri, u/jew mill-istati l-oħra elenkati fl-Anness 3 u/jew miċ-ċittadini ta' dawn stati l-oħra.b. fil-każ ta' kumpanija ta' l-ajru ddeżinjata mill-Awstralja:(i.) L-Awstralja jkollha, u żżomm, kontroll regolatorju effettiv tal-kumpanija ta’ l-ajru; kif ukoll(ii.) il-post prinċipali tan-negozju tagħha jkun fl-Awstralja.4. Kull waħda mill-partijiet tista' tirrifjuta, tirrevoka, tissospendi jew tillimita l-awtorizzazzjoni ta' l-operat jew il-permessi tekniċi ta' kumpanija ta' l-ajru ddeżinjata mill-Parti l-oħra fejn:(a) fil-każ ta' kumpanija ta' l-ajru ddeżinjata minn Stat Membru:(i.) il-kumpanija ta' l-ajru ma tkunx stabbilita fit-territorju ta' l-Istat Membru li ddeżinjaha taħt it-Trattat li jistabbilixxi l-Komunità Ewropea jew m’għandhiex Liċenzja Operattiva valida minn Stat Membru f'konformità mal-liġi tal-Komunità Ewropea; jew(ii.) ma jiġix eżerċitat jew miżmum kontroll regolatorju effettiv tal-kumpanija ta' l-ajru mill-Istat Membru responsabbli għall-ħruġ taċ-Ċertifikat Operattiv ta' l-Ajru tiegħu, jew l-awtorità aeronawtika relevanti ma tkunx identifikata biċ-ċar fid-deżinjazzjoni; jew(iii.) il-post prinċipali tan-negozju tal-kumpanija ta’ l-ajru ma jkunx fit-territorju ta’ l-Istat Membru mingħand min irċeviet il-Liċenzja Operattiva tagħha; jew(iv.) il-kumpanija ta' l-ajru ma tkunx proprjetà, direttament jew permezz ta' l-akbar sehem azzjonarju, u mhijiex ikkontrollata effettivament mill-Istati Membri u/jew miċ-ċittadini ta' l-Istati Membri, u/jew mill-istati l-oħra elenkati fl-Anness 3 u/jew miċ-ċittadini ta' dawn l-istati l-oħra. jew(v.) il-kumpanija ta' l-ajru tkun diġà awtorizzata biex topera taħt ftehim bilaterali bejn l-Awstralja u Stat Membru ieħor u l-Awstralja tkun tista' turi li, billi teżerċita drittijiet tat-traffiku taħt dan il-Ftehim fuq rotta li tinkludi punt f’dak l-Istat Membru l-ieħor, tkun qed tevita restrizzjonijiet fuq id-drittijiet tat-traffiku imposti minn dak il-ftehim l-ieħor. jew(vi.) il-kumpanija ta’ l-ajru jkollha Ċertifikat Operattiv ta' l-Ajru maħruġ minn Stat Membru u ma jkun hemm l-ebda ftehim bilaterali dwar is-servizzi ta' l-ajru bejn l-Awstralja u l-Istat Membru, u l-Awstralja tista' turi li d-drittijiet tat-traffiku meħtieġa biex twettaq l-operazzjoni proposta mhumiex disponibbli b'mod reċiproku lill-kumpanija/i ta' l-ajru ddeżinjata/i ta' l-Awstralja;(b) fil-każ ta' kumpanija ta' l-ajru ddeżinjata mill-Awstralja:(i.) L-Awstralja ma tkunx qed iżżomm kontroll regolatorju effettiv tal-kumpanija ta’ l-ajru; jew(ii.) il-post prinċipali tan-negozju tagħha ma jkunx fl-Awstralja.5. Fl-eżerċizzju tad-dritt tagħha taħt il-paragrafu 4, u mingħajr preġudizzju tad-drittijiet tagħha taħt il-paragrafu 4(a)(v) u (vi) ta’ dan l-Artikolu, l-Awstralja ma tiddiskriminax bejn kumpaniji ta’ l-ajru ta’ Stati Membri fuq il-bażi tan-nazzjonalità.Artikolu 3Drittijiet f'dak li għandu x'jaqsam mal-kontroll regolatorju1. Id-dispożizzjonijiet fil-paragrafu 2 ta' dan l-Artikolu jikkomplimentaw l-artikoli elenkati fl-Anness 2(c).2. Fejn Stat Membru (l-ewwel Stat Membru) ddeżinja kumpanija ta’ l-ajru li l-kontroll regolatorju tagħha hu eżerċitat u miżmum minn Stat Membru ieħor, id-drittijiet ta’ l-Awstralja taħt id-dispożizzjonijiet tas-sikurezza tal-ftehim bejn l-ewwel Stat Membru li ddeżinja l-kumpanija ta’ l-ajru u l-Awstralja japplikaw indaqs fir-rigward ta' l-adozzjoni, l-eżerċizzju jew iż-żamma ta’ standards ta' sikurezza mit-tieni Stat Membru u fir-rigward ta’ l-awtorizzazzjoni għall-operat ta’ dik il-kumpanija ta’ l-ajru.Artikolu 4Tariffi għall-ġarr fi ħdan il-Komunità Ewropea1. Id-dispożizzjonijiet fil-paragrafu 2 ta' dan l-Artikolu jikkomplementaw l-artikoli elenkati fl-Anness 2(d).2. It-tariffi li jiġu imposti mill-kumpanija(kumpaniji) ta' l-ajru deżinjata mill-Awstralja permezz ta' ftehim elenkat fl-Anness 1 li fih dispożizzjoni elenkata fl-Anness 2(d) għal ġarr li jseħħ kollu kemm hu fi ħdan il-Komunità Ewropea ikunu suġġetti għal-liġi tal-Komunità Ewropea.Artikolu 5Annessi għal dan il-FtehimL-Annessi għal dan il-Ftehim jifformaw parti integrali minnu.Artikolu 6Reviżjoni jew emendiIl-Partijiet jistgħu, f'kull ħin, jirrevedu jew jemendaw dan il-Ftehim b'kunsens reċiproku.Artikolu 7Dħul fis-seħħ1. Dan il-Ftehim jidħol fis-seħħ meta l-Partijiet Kontraenti jkunu nnotifikaw lil xulxin bil-miktub li l-proċeduri interni rispettivi meħtieġa għad-dħul fis-seħħ tiegħu jkunu ntemmew.2. Minkejja l-paragrafu 1, il-Partijiet qablu biex japplikaw b'mod provviżorju dan il-Ftehim mill-ewwel jum tax-xahar wara d-data li fiha l-Partijiet ikunu nnotifikaw lil xulxin bitt-temm tal-proċeduri meħtieġa għal dan il-għan.3. Ftehimiet u arranġamenti oħra bejn l-Istati Membri u l-Awstralja li, fid-data ta' l-iffirmar ta' dan il-Ftehim, ma kinux daħlu fis-seħħ u li mhumiex qed jiġu applikati provviżorjament huma elenkati fl-Anness 1(b). Dan il-Ftehim japplika għal kull ftehim u arranġament ta' dan it-tip mad-dħul fis-seħħ jew applikazzjoni provviżorja tiegħu.Artikolu 8Terminazzjoni1. Fil-każ li ftehim elenkat fl-Anness 1 jiġi tterminat, id-dispożizzjonijiet kollha ta' dan il-Ftehim li għandhom x'jaqsmu mal-ftehim elenkat fl-Anness 1 konċernat jiġu tterminati fl-istess ħin.2. Fil-każ li l-ftehimiet kollha elenkati fl-Anness 1 jiġu tterminati, dan il-Ftehim jiġi tterminat fl-istess ħin.B'XHIEDA TA' DAN, il-firmatarji hawn taħt, bl-awtorizzazzjoni meħtieġa, iffirmaw dan il-Ftehim.Magħmul fi [....] b'żewġ kopji, fi [...] jum ta' [..., ...] fil-lingwa Ċeka, Daniża, Estona, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Slovakka, Slovena, Spanjola, Ungeriża, u Taljana u Żvediża. F'każ ta' diverġenza, it-test Ingliż jegħleb fuq it-testi bil-lingwi l-oħra.GĦALL-KOMUNITÀ EWROPEA, GĦALL-GVERN TA’ L-AWSTRALJA:Anness 1Lista tal-ftehimiet imsemmija fl-Artikolu 1 ta' dan il-Ftehim(a) Ftehimiet tas-servizzi ta' l-ajru bejn il-Commonwealth ta’ l-Awstralja u l-Istati Membri tal-Komunità Ewropea li, fid-data ta' l-iffirmar ta' dan il-Ftehim, kienu ġew konklużi, iffirmati u/jew qed jiġu applikati provviżorjament-  Ftehim bejn il-Gvern Federali Awstrijak u l-Gvern tal-Commonwealth ta’ l-Awstralja marbut mas-Servizzi ta’ l-Ajru magħmul fi Vjenna fit-22 ta’ Marzu 1967, kif emendat; minn hawn ‘il quddiem “il-Ftehim Awstralja-Awstrija”;Emendat mill-Memorandum ta’ Ftehim iffirmat fi Vjenna fil-25 ta’ Marzu 1999.-  Ftehim dwar is-Servizzi bejn il-Gvern tar-Renju tad-Danimarka u l-Gvern ta’ l-Awstralja inizjalat f’Canberra fis-16 ta' Ottubru 1998; minn hawn ‘il quddiem "il-Ftehim Awstralja-Danimarka”.Issupplimentat bil-Ftehim dwar il-Kooperazzjoni bejn il-pajjiżi Skandinavi fir-rigward tas-, iffirmat f’Canberra fis-16 ta’ Ottubru 1998.Issupplimentat bil-Minuti Miftiehma ddatati s-16 ta’ Ottubru 1998.-  Ftehim bejn il-Gvern tar-Repubblika tal-Finlandja u l-Gvern tal-Commonwealth ta’ l-Awstralja marbuta mas-Servizzi ta’ l-Ajru inizjalat fil-15 ta’ Ġunju 1999; minn hawn ‘il quddiem "il-Ftehim Awstralja-Finlandja”.Issupplimentat mill-Memorandum ta’ Ftehim iffirmat f’Helsinki fil-15 ta’ Ġunju 1999.-  Ftehim bejn il-Gvern tal-Commonwealth ta’ l-Awstralja u l-Gvern tar-Repubblika Franċiża u marbut mas-servizzi ta’ l-ajru magħmul f’Canberra fit-13 ta’ April 1965; minn hawn ‘il quddiem “il-Ftehim Awstralja-Franza”;Immodifikat bl-Iskambju ta’ Ittri ffirmati f’Pariġi fit-22 ta’ Diċembru 1970 u s-7 ta' Jannar 1971.-  Ftehim bejn ir-Repubblika Federali tal-Ġermanja u l-Commonwealth ta’ l-Awstralja marbut mat-Trasport bl-Ajru magħmul f' Bonn fit-22 ta' Mejju 1957, kif emendat; minn hawn ‘il quddiem “il-Ftehim Awstralja-Ġermanja”;-  Ftehim bejn il-Gvern tar-Renju tal-Greċja u l-Gvern tal-Commonwealth ta’ l-Awstralja marbut mas-Servizzi ta’ l-Ajru magħmul f’Ateni fl-10 ta’ Ġunju 1971, kif emendat; minn hawn ‘il quddiem “il-Ftehim Awstralja-Greċja”.-  Ftehim bejn il-Gvern tar-Repubblika Ellenika u l-Gvern ta’ l-Awstralja marbut mas-Servizzi ta’ l-Ajru inizjalat f’Ateni fil-11 ta’ Novembru 1997 u mehmuż mal-Memorandum ta’ Ftehim iffirmat f'Ateni fil-11 ta’ Novembru 1997; minn hawn ‘il quddiem “l-Abbozz Rivedut tal-Ftehim Awstralja-Greċja”.-  Ftehim dwar it-Trasport bl-Ajru bejn l-Irlanda u l-Awstralja konkluż permezz ta’ skambju ta’ ittri ddatati s-26 ta’ Novembru 1957 u t-30 ta’ Diċembru 1957; minn hawn ‘il quddiem “il-Ftehim Awstralja-Irlanda”;-  Ftehim bejn il-Gvern tal-Commonwealth ta’ l-Awstralja u l-Gvern tar-Repubblika ta’ l-Italja marbut mas-Servizzi bl-Ajru magħmul f’Ruma fl-10 ta’ Novembru 1960, kif emendat, minn hawn ‘il quddiem “ il-Ftehim Awstralja-Italja”.-  Ftehim bejn il-Gvern ta’ l-Awstralja u l-Gvern tal-Gran Dukat tal-Lussemburgu dwar Servizzi bl-Ajru kif anness mal-Memorandum ta’ Ftehim magħmul fil-Lussemburgu fit-3 ta' Settembru 1997; minn hawn ‘il quddiem "l-Abbozz tal-Ftehim Awstralja-Lussemburgu”.-  Ftehim bejn il-Gvern ta’ Malta u l-Gvern ta’ l-Awstralja marbut mas-servizzi ta' l-Ajru, magħmul f’Canberra fil-11 ta’ Settembru 1996; minn hawn ‘il quddiem “il-Ftehim Awstralja-Malta”;Emendat permezz ta’ skambju ta’ ittri fl-1 ta’ Diċembru 2003.-  Ftehim bejn il-Gvern tar-Renju ta’ l-Olanda u l-Gvern tal-Commonwealth ta’ l-Awstralja għall-istabbiliment ta’ servizzi bl-ajru, magħmul f’Canberra fil-25 ta’ Settembru 1951; minn hawn ‘il quddiem “il-Ftehim Awstralja-Olanda”.-  Ftehim bejn il-Gvern tar-Repubblika tal-Polonja u l-Gvern ta’ l-Awstralja marbut mas-servizzi ta' l-Ajru, magħmul f’Varsavja fit-28 ta’ April 2004; minn hawn ‘il quddiem “il-Ftehim Awstralja-Polonja”.-  Ftehim dwar is-Servizzi ta’ l-Ajru bejn il-Gvern tar-Renju ta’ l-Iżvezja u l-Gvern ta’ l-Awstralja inizjalat f’Canberra fis-16 ta' Ottubru 1998; minn hawn ‘il quddiem "l-Abbozz tal-Ftehim Awstralja-Żvezja”.Issupplimentat bil-Ftehim dwar il-Kooperazzjoni bejn il-pajjiżi Skandinavi fir-rigward tas-, iffirmat f’Canberra fis-16 ta’ Ottubru 1998.Issupplimentat bil-Minuti Miftiehma ddatati s-16 ta’ Ottubru 1998.-  Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tal-Commonwealth ta’ l-Awstralja għas-servizzi ta’ l-Ajru bejn u lil hinn mit-territorji rispettivi tagħhom, magħmul f’Londra fis-7 ta’ Frar 1958; minn hawn ‘il quddiem imsejjaħ “il-Ftehim Awstralja-Renju Unit”.-  Ftehim Rivedut bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tal-Commonwealth ta’ l-Awstralja dwar is-servizzi ta’ l-Ajru kif previst fil-Memorandum ta’ Ftehim iffirmat f’ Londra fl-14 ta’ Novembru 1996; minn hawn ‘il quddiem “l-Abbozz Rivedut tal-Ftehim Awstralja-Renju Unit”.Emendat mill-Minuti Miftiehma ffirmati f’Canberra fil-11 ta’ Frar 1999;Emendat mir-Reġistru Miftiehem iffirmat f’Londra fit-28 ta’ Ottubru 1999;(b) Ftehimiet tas-servizzi ta' l-ajru u arranġamenti oħra inizjalati jew iffirmati bejn il-Commonwealth ta’ l-Awstralja u Stati Membri tal-Komunità Ewropea li, fid-data tal-firma ta' dan il-Ftehim, kienu għadhom ma daħlux fis-seħħ u mhux qed jiġu applikati provviżorjament[ANNESS 1b tħalla intenzjonalment vojt.]Anness 2Lista ta' artikoli fil-ftehimiet elenkati fl-Anness 1 u msemmija fl-Artikoli 2 sa 5 ta' dan il-Ftehim(a) Deżinjazzjoni minn Stat Membru:-  L-Artikolu 4 tal-Ftehim Awstralja - Awstrija;;-  L-Artikolu 3 ta’ l-Abbozz tal-Ftehim Awstralja-Danimarka;-  L-Artikolu 3 tal-Ftehim Awstralja - Ġermanja;-  L-Artikolu 4 tal-Ftehim Awstralja - Greċja;-  L-Artikolu 4 ta’ l-Abbozz tal-Ftehim Awstralja - Greċja;-  L-Artikolu 3 ta’ l-Abbozz tal-Ftehim Awstralja-Lussemburgu;-  L-Artikolu 4 tal-Ftehim Awstralja - Irlanda;-  L-Artikolu 4 tal-Ftehim Awstralja - Italja;-  L-Artikolu 4 tal-Ftehim Awstralja - Malta;-  L-Artikolu 3 tal-Ftehim Awstralja - Olanda;-  L-Artikolu 2 tal-Ftehim Awstralja - Polonja;-  L-Artikolu 3 ta’ l-Abbozz tal-Ftehim Awstralja-Żvezja;-  L-Artikolu 3 ta' l-Abbozz Rivedut tal-Ftehim Awstralja-Renju Unit;(b) Rifjut, Revoka, Sospensjoni jew Limitazzjoni ta' Awtorizzazzjonijiet jew Permessi:-  L-Artikolu 7 tal-Ftehim Awstralja - Awstrija;;-  L-Artikolu 4 ta’ l-Abbozz tal-Ftehim Awstralja-Danimarka;-  L-Artikolu 5 ta’ l-Abbozz tal-Ftehim Awstralja - Finlandja;-  L-Artikolu 8 tal-Ftehim Awstralja-Franza;-  L-Artikolu 4 tal-Ftehim Awstralja - Ġermanja;-  L-Artikolu 5 tal-Ftehim Awstralja - Greċja;-  L-Artikolu 5 ta’ l-Abbozz tal-Ftehim Awstralja - Greċja;-  L-Artikolu 7 tal-Ftehim Awstralja - Irlanda;-  L-Artikolu 5 tal-Ftehim Awstralja - Italja;-  L-Artikolu 4 ta’ l-Abbozz tal-Ftehim Awstralja-Lussemburgu;-  L-Artikolu 5 tal-Ftehim Awstralja - Malta;-  L-Artikolu 6 tal-Ftehim Awstralja - Olanda;-  L-Artikolu 2 tal-Ftehim Awstralja - Polonja;-  L-Artikolu 4 ta’ l-Abbozz tal-Ftehim Awstralja-Żvezja;-  L-Artikolu 3 ta' l-Abbozz Rivedut tal-Ftehim Awstralja-Renju Unit;(c) Kontroll Regolatorju:-  L-Artikolu 10 tal-Ftehim Awstralja - Awstrija;;-  L-Artikolu 17 ta’ l-Abbozz tal-Ftehim Awstralja-Danimarka;-  L-Artikolu 8 ta’ l-Abbozz tal-Ftehim Awstralja - Finlandja;-  Id-Dokument C mehmuż mal-Memorandum ta’ Ftehim bejn l-awtoritajiet aeronawtiċi tal-Gvern ta’ l-Awstralja u l-Gvern tar-Repubblika Federali tal-Ġermanja, iffirmat f’Canberra fit-12 ta’ Ġunju 1998 – kif applikat provviżorjament fil-qafas tal-Ftehim Awstralja – Ġermanja;-  L-Artikolu 8 ta’ l-Abbozz tal-Ftehim Awstralja - Greċja;-  L-Artikolu 7 ta’ l-Abbozz tal-Ftehim Awstralja-Lussemburgu;-  L-Artikolu 8 tal-Ftehim Awstralja - Malta;-  Id-Dokument C mehmuż mal-Memorandum ta’ Ftehim bejn l-awtoritajiet aeronawtiċi tal-Gvern ta’ l-Awstralja u l-Gvern tar-Renju ta’ l-Olanda, iffirmat f’The Hague fl-4 ta’ Settembru 1997 – kif applikat provviżorjament fil-qafas tal-Ftehim Awstralja – Olanda;-  L-Artikolu 5 tal-Ftehim Awstralja - Polonja;-  L-Artikolu 17 ta’ l-Abbozz tal-Ftehim Awstralja-Żvezja;-  L-Artikolu 11 ta' l-Abbozz Rivedut tal-Ftehim Awstralja-Renju Unit;(d) Tariffi għall-ġarr fil-Komunità Ewropea:-  L-Artikolu 11 tal-Ftehim Awstralja - Awstrija;;-  L-Artikolu 13 ta’ l-Abbozz tal-Ftehim Awstralja-Danimarka;-  L-Artikolu 10 tal-Ftehim Awstralja-Franza;-  L-Artikolu 9 tal-Ftehim Awstralja - Ġermanja;-  L-Artikolu 9 tal-Ftehim Awstralja - Greċja;-  L-Artikolu 14 ta’ l-Abbozz tal-Ftehim Awstralja - Greċja;-  L-Artikolu 9 tal-Ftehim Awstralja - Irlanda;-  L-Artikolu 9 tal-Ftehim Awstralja - Italja;-  L-Artikolu 11 ta’ l-Abbozz tal-Ftehim Awstralja-Lussemburgu;-  L-Artikolu 14 tal-Ftehim Awstralja - Malta;-  It-Taqsima IV ta’ l-Anness tal-Ftehim Awstralja-Olanda;-  L-Artikolu 10 tal-Ftehim Awstralja - Polonja;-  L-Artikolu 13 ta’ l-Abbozz tal-Ftehim Awstralja-Żvezja;-  L-Artikolu 7 ta' l-Abbozz Rivedut tal-Ftehim Awstralja-Renju Unit;ANNESS 3Lista ta' stati oħra msemmija fl-Artikolu 2 ta' dan il-Ftehim(a) Ir-Repubblika ta' l-Iżlanda (taħt il-Ftehim taż-Żona Ekonomika Ewropea);(b) Il-Prinċipat tal-Liechtenstein (taħt il-Ftehim taż-Żona Ekonomika Ewropea);(c) Ir-Renju tan-Norveġja (taħt il-Ftehim taż-Żona Ekonomika Ewropea);(d) Il-Konfederazzjoni Żvizzera (taħt il-Ftehim bejn il-Komunità Ewropea u l-Konfederazzjoni Żvizzera dwar it-Trasport ta' l-Ajru).[1] Id-Deċiżjoni tal-Kunsill 11323/03 tal-5 ta' Ġunju 2003 (dokument riservat)[2] ĠU C [...], [...], p. [...].[3] ĠU C [...], [...], p. [...].[4] ĠU C [...], [...], p. [...].[5] ĠU C [...], [...], p. [...].